Bez mere i rezultata - Nova ekonomija\nKoliko su srpski budžet koštale subvencije stranim investitorima, a kolika je bila stvarna korist za državu i privredu, nikada nije podvučena crta. U grčevitoj želji da se privuku strani investitori, koji sve više ucenjuju i podižu svoje zahteve, stiglo se čak do cene od 100.000 evra po otvorenom radnom mestu. Svaka vlast računa na političku korist, ali je evidentan samo trošak iz budžeta\nOd početka, u pitanju je bila politika, a ne ekonomija. Koncept subvencionisanja stranih investitora (u znatno manjoj meri domaćih) počeo je 2006. godine, odlukom Vlade da se preko Agencije za podsticanje stranih investicija (SIEPA) dodeljuju direktni novčani podsticaji za otvaranje radnih mesta, od 4.000 do 10.000 evra po radnom mestu. SIEPA je kao javna agencija u tom trenutku bila pod okriljem Ministarstva finansija (kojim je tada rukovodio Mlađan Dinkić), iako je bilo logično da se, s obzirom na delatnost, nalazi kod Ministarstva privrede.\nDa je SIEPA političko oruđe u rukama jedne stranke (bolje reći ličnosti) pokazalo se kada se nakon formiranja naredne vlade SIEPA prebacuje iz nadležnosti Ministarstva finansija na Ministarstvo ekonomije koje nasleđuje Ministarstvo privrede, prelaskom Mlađana Dinkića u taj resor 2007. godine.\nPolitička uloga tih subvencija pokazala se i u izbornoj kampanji stranke URS kada su se stalno vrteli spotovi sa nazivima kompanija koje su dobile velike državne subvencije i mesta gde su te „investicije", a naravno, u tim sredinama očekivali su se glasovi za URS.\nSubvencije su bile i namerno usmeravane u gradove gde su na vlasti bili kandidati URS-a, pa je 2011. godine, zbog „otimanja" Gorenja iz Valjeva i „usmeravanja" ka Zaječaju došlo do javnog sukoba između Dinkića i izvesnog Slobodana Ilića, državnog sekretara u Ministarstvu finansija iz DS, poreklom iz Valjeva. Pukla je bruka, a ispostavilo se da su pored subvencija od 10.000 evra Gorenju obećane i dodatne pogodnosti oko infrastrukture, kako bi „otišao" u Zaječar umesto u Valjevo, gde su već imali uhodane pogone. Slučaj Gorenja pokazao je političku prirodu ovih subvencija – odnosno, da su motivi odlučivanja o subvencijama dominantno političke prirode.\nPodrška FIAT-u ili gubitak svake mere prilikom subvencionisanja\nPolitički najviše eksploatisani projekat koji je dobio državne subvencije bio je „FIAT automobili Srbija". Pripremajući se za izbore 2008. godine, Mlađan Dinkić i Boris Tadić su po svaku cenu molili FIAT da potpiše bilo kakav papir o investiranju u Kragujevac.\nUz veliku medijsku kampanju, neposredno pred izbore, u Kragujevcu se potpisuje memorandum (koji inače u tom trenutku nije bio obavezujućeg karaktera). Grad je okićen, parole na italijanskom, mediji prepuni priča o neviđenom uspehu. Predsednik Srbije skakuće oko dva direktora FIAT-a,Markionea i Altavile, a pored trčkara Mlađan Dinkić.\nSumanuto insistiranje da se po svaku cenu realizuje investicija FIAT je mudro iskoristio, obezbedivši fantastičan posao na račun države Srbije. Ugovor sa FIAT-om je samo delimično objavljen, deo o podsticajima nije otkriven. Međutim, posrednim putem, iz završnih računa FAS-a gde se uredno beleže prihodi od subvencija, možemo steći uvid u obim podsticaja koje država velikodušno daje kompaniji.\nDržava je, pored unošenja imovine (zemljište i 300.000 kvadrata fabričkih hala) unela u kapital 50 miliona evra gotovine, a strani partner je uložio 200 miliona u opremi. Izdate su državne garancije za kredite kod Evropske investicione banke pod povlašćenim uslovima na 169,5 miliona evra. Dato je i 10.000 evra po radnom mestu, a plaća im se i 1.000 evra za „troškove" obuke. Do 31.12.2014. godine, preko 161 milion evra plaćeno je (na osnovu ugovora) za sledeće aktivnosti: komunalne usluge, zamena krova, remedijacija životne sredine i spoljašnja infrastruktura za „park dobavljača". Ugovorom je predviđeno (i isplaćeno) i bespovratno ulaganje u fabriku od 50 miliona evra.\nFAS ne plaća ni poreze i doprinose na zarade, jer se država obavezala da će u periodu od 10 godina refundirati pun uplaćeni iznos za sve radnike, a oslobođen je i poreza na imovinu kao i taksi prema lokalnoj samoupravi. Ni to nije kraj, jer je država subvencionisala i prodaju FIAT-ovih automobila nekoliko godina zamašnim iznosom od po 3.000 evra po automobilu.\nFIAT je postigao da prima subvencije ne samo inicijalno zapošljavanje sa po 10.000 evra po radnom mestu, nego i po čitavom nizu osnova, koje su apsolutno bez presedana. Teško je ukalkulisati ukupan iznos subvencija, pošto se one i dalje isplaćuju svake godine, ali sigurno nisu manja od 300 miliona evra (moguće i 500 miliona evra kumulativno), što uz zapošljavanje oko 2.500 radnika, znači neto subvenciju od preko 120.000 evra po radnom mestu (a moguće je i da subvencija bude i 200.000 evra po radnom mestu).\nInvesticija države u FIAT se pravda time da je izvoz povećan za oko 1,3 milijarde evra, međutim, ti isti stručnjaci zanemaruju da je pored izvoza FIAT i najveći uvoznik u Srbiji, sa uvozom oko milijardu evra, odnosno da je neto efekat manji od 300 miliona evra. I od tih 300 miliona evra, deo predstavlja uvoznu komponentu od strane dobavljača. To i ne čudi, jer se uvoze motor, menjač, elektronika, limarija, odnosno svi ključni delovi, tako da je ukupni efekat mnogo manji nego što ga propagandisti tog posla predstavljaju.\nSubvencije u kablovsku industriju, mala dodata vrednost\nU subvencionisanim projektima dominira posebno jedna oblast – ulaganja u kablovsku industriju. Tu spadaju već svima poznata JURA (odakle s vremena na vreme stižu vesti o problemima sa organizovanjem sindikata, mobingom i slično) kao i LEONI, PKC, Delfi i Lir. Karakteristika te grane je da ne zahteva nikakva posebna ulaganja u opremu, jer je u pitanju manuelni ljudski rad nekvalifikovane, pretežno ženske radne snage. U suštini, cela proizvodnja se svodi na ručno vezivanje snopova električnih žica, gde iz nekog razloga automatizacija nije moguća. Te fabrike ne zahtevaju skoro nikakvu opremu, odnosno, može se reći da je to uporedivo sa tekstilnim fabrikama 50-ih godina. Obuka za rad traje dva do tri meseca, jer se od zaposlenih ne zahtevaju nikakva posebna znanja ili veštine.\nUz subvenciju od 10.000 evra po radnom mestu, ako se uzme u obzir da je u tim kompanijama neto plata nešto preko 200 evra mesečno (porezi i doprinosi iznose oko 140-150 evra mesečno po zaposlenom), država prihoduje od 1.600 do 2.000 evra godišnje na osnovu svih poreza i doprinosa na zarade u fabrikama. U najboljem slučaju, država preko poreza i doprinosa može da pokrije ulaganje tek posle pet do šest godina.\nProblem sa ulaganjima u kablovsku industriju je i to što kompanije nisu ni na koji način vezane za Srbiju, pa mogu da uz minimalne troškove proizvodnju presele u bilo koju državu. Koliko su te investicije beznačajne govori to da država, pored novčanog davanja, obezbeđuje i hale koje investitor uzima u zakup. Tako da investitor, ako proceni da mu je proizvodnja negde rentabilnija (ili ako dobije neku novu subvenciju drugde), u roku od nekoliko meseci može, uz minimalne troškove, da preseli proizvodnju bilo gde (oprema se sastoji od radnih stolova, koji se prenesu na željeno mesto).\nDržava gradi i fabrike umesto investitora\nIako dodelom izdašnih subvencija od 10.000 evra po radnom mestu država omogućava investitorima dve i po godine „besplatnu" radnu snagu (ili skoro šest godina sa troškom samo neto plate), ispostavilo se da ni to nije dovoljno.\nPojedini investitori privučeni „povoljnim uslovima investiranja" počeli su brutalno da ucenjuju državu. Nažalost, tome je kumovala politika insistiranja na „stranim investicijama" po svaku cenu, pa se pojavio i zahtev ne samo za subvencije, već i za izgradnju hale na teret države.\nFinska kompanija PKC je ugovorila sa Vladom i opštinom Smederevo da „otvori" fabriku za kabliranje u Smederevu, gde bi zaposlili 1.500 radnika (pretežno nekvalifikovane ženske radne snage) uz obavezu opštine Smederevo da na teret svog budžeta izgradi fabričku halu i da je izda u zakup po beneficiranim uslovima PKC-u. Strani partner se obavezao da uloži ukupno osam miliona evra, a da država isplati 7,5 miliona evra subvencija. Uz to, opština Smederevo ulaže 10 miliona evra u izgradnju hale, koja će biti izdata PKC-u u zakup.\nSubvencije odletele u nebo, 60.000 evra po zaposlenom\nKada je FIAT „probio led", investitori su krenuli da postavljaju zahteve čije ispunjavanje više nema nikakve logike za državu. Primer podsticaja kompaniji Mišlen za zapošljavanje 500 radnika u Pirotu, kojoj je odobrena subvencija od 30 miliona evra (četiri godišnje tranše od po 7,5 miliona), pokazuje da investitor može pritiscima na državu da postigne nivo subvencija koji je apsolutno neisplativ. Naime, pri nivou subvencija od 60.000 evra po radnom mestu, pa čak uz pretpostavku neto plate od 300 do 350 evra, potrebno je 25 godina da se uplatom poreza i doprinosa na plate državi projekat isplati.\nMišlen nije jedini slučaj probijanja „granice" od 10.000 evra. Sklopljeni su i ugovori sa kompanijom MEI-Ta za ulaganje u Bariču kod Obrenovca, sa oko 30.000 evra subvencije po radnom mestu, uz dodatne troškove države za pribavljanje zemljišta i rekultivaciju, koji neće biti manji od oko 15 miliona evra.\nPo dobijanju sredstava ističe se i Falke u Leskovcu, gde se za zapošljavanje 24 radnika isplaćuje 850.000 evra.\nNe postoji granica u državnim podsticajima\nNe izvukavši nikakve pouke iz grešaka prethodnika, i premijer Vučić je nastavio sa praksom direktnog pregovaranja sa investitorom. Prva takva greška bili su pregovori sa investitorom Sisu, koji je trebalo da preuzme pribojski FAP, a koga je pronašao izvesni savetnik premijera Hojgens. Posle početnog zanosa i velikih obećanja, što prema radnicima FAP-a što u svim medijima, usledio je i tender za „strateškog partnera". Premijer je čak posetio Finsku i obišao kompaniju Sisu, uz sve hvalospeve i obećanja.\nMeđutim, nakon agonije koja je trajala skoro godinu i po dana, javnost je saznala da pregovori nisu uspeli, prosto zato što investitor nije ponudio nikakve garancije. A država je davala, sudeći po izjama zvaničnika, od 30 do 50 miliona evra subvencija za zapošljavanje oko 500 radnika, odnosno, čak oko 100.000 evra po radnim mestu (ostali radnici bi nastavili da rade u gradskoj toplani).\nPrva veća bruka sa subvencijama nastala je u Vranju, kada je izvesni Savas Janis, britansko-kiparski državljanin, pobegao glavom bez obzira iako je potpisao ugovor sa SIEPA i primio tri miliona evra subvencija, polovinu od obećanog iznosa od šest miliona. Računalo se na zapošljavanje 3.000 radnika, ali su od svega ostali samo dugovi.\nCeo projekat pratilo je agresivno lobiranje iz SIEPA da se omogući uzurpacija imovine Jumka iz Vranja, mimo zakonskih odredbi o privatizaciji. Savas Janis je nestao, a iz SIEPA tvrde da su posle dužeg vremena uspeli da naplate garancije od investitora. U Vranju je ojađeno više firmi koje su imale ugovore sa Janisom. Jumko je zahvaljujući oprezu kod ugovaranja sa Janisom ipak uspeo da nekako preživi.\nSubvencije u visoku tehnologiju svode se na „call” centre\nU okviru ulaganja koja se subvencionišu, medijski se promovišu kao visokotehnološke investicije američke kompanije NCR. Država je i to subvencionisala sa 10.000 evra po radnom mestu, uz obrazloženje da se investira u nove tehnologije.\nNažalost, nikakve posebne tehnologije tu nema, u pitanju su „call” centri gde veliki broj operatora odgovara na pozive stranaka iz Amerike. Visoka tehnologija se svodi na računarske terminale i telefone na koji se odazivaju domaći radnici. Komparativna prednost Srbije je pre svega u dobrom poznavanju stranih jezika, ali se postavlja pitanje zašto to dodatno plaćati 10.000 evra po radnom mestu. I na kraju, i ta „proizvodnja" ni po čemu nije vezana za Srbiju, i svaki investitor može da je sutra premesti bez posebnih troškova bilo gde.\nNovi „Kragujevac" – investicije Lira u Novom Sadu\nPotreba da se po svaku cenu privuku investicije u Novi Sad pred lokalne izbore 2016. godine dovela je do dve „velike" investicije već opisane kablovske industrije.\nPrvo je sklopljen ugovor da se subvencioniše DelfiPakard sa 18 miliona evra za 2.000 radnih mesta u Novom Sadu (i 1.000 na drugoj lokaciji), koji će koristiti iznajmljene prazne hale Neobusa.\nAli pravi biser je investicija Lira, za koju je pored subvencije od 9,6 miliona evra, obezbeđeno da grad Novi Sad (po smederevskom receptu) izgradi halu od 28.000 kvadrata, uz zemljište, a Lir plaća zakup samo 2,5 evra po kvadratu. Ulaganje grada procenjuje se na oko četiri milijarde dinara, a grad će taj iznos naplaćivati od zakupa za 40 godina.\nZanimljivo je i koliko ulaže sam Lir-ne više od 9,5 miliona evra u opremi. Na ovaj način, postignut je novi neslavni rekord u subvencionisanju, odnosno državno ulaganje od oko 40 miliona evra (subvencija i izgradnja hale) je četiri puta veće od ulaganja „investitora". Logično se postavlja pitanje: a šta će nam uopšte takve investicije, kada država praktično sve finansira?\nOpravdanost subvencija više nego diskutabilna\nPrema Fiskalnom savetu, efekti subvencionisanih investicija su zanemarljivi. I čitav niz ekonomista dovodi u pitanje opravdanost strategije tolikih subvencija investitorima.\nVlada je dozvolila da podsticaji države ne mogu da pređu više od 50 odsto vrednosti investicije za velika pravna lica. Ali, sa druge strane, investitoru se računa i trošak isplate zarada u periodu od dve godine, tako da se prihvataju i subvencionišu investitori gde ulaganje iz sopstvenih sredstava iznosi i samo 25 odsto od ukupnih troškova (a tu se računaju i troškovi zarada).\nPrema tome, investitoru treba realno samo četvrtina sredstava potrebnih za ulaganje, a u praksi to može da bude i manje, ako se preko „izgradnje hale" i na drugi način omogući da počne poslovanje sa minimalnim ulaganjem u opremu. Sve to je sankcionisano prema Uredbi o pravilima dodele državne pomoći (ulaganje samo četvrtina sredstava).\nPosebno je problematično što su najvećim delom (uz par izuzetaka) u pitanju ulaganja koja ni na koji način ne predstavljaju ozbiljno podizanje domaće industrije. Što je još gore, pogoni se mogu u roku od nekoliko meseci preseliti u neku drugu državu i ne donose nikakav tehnološki napredak. Ne treba da nas iznenadi ako nakon isteka ugovornog perioda od pet godina, ti velikani kablovske industrije ili kol centara jednostavno odu u neku drugu državu – koja će im ponuditi nove subvencije, jer ta industrija ni na koji način nije vezana za lokalnu sredinu.\nSubvencionisanje ima političku privlačnost\nPolitička eksploatacija subvencionih projekata je nesporna, mada je neuspeh Mlađana Dinkića dokaz i da ne daje dividendu u broju glasova na dugoročnom planu. Besomučna kampanja URS-a 2014. godine nije donela ni 110.000 glasova, odnosno, jedva preko tri odsto. To je najbolji dokaz koliko su sve te „hiljade" radnika u „velikim" kompanijama u stvari imale beznačajni efekat na broj birača.\nAleksandar Vučić je, preuzevši praktično ceo aparat koji je ostao iza Mlađana Dinkića, u ekonomskim resorima nastavio sa tom praksom. Nevolja je što se apetiti investitora samo uvećavaju, a time i troškovi za državu postaju praktično nepodnošljivi. Obimne subvencije investitorima imaju i dodatni negativni efekat na deficit budžeta i na javni dug. Osim toga, isplate se ugovaraju u tranšama, pa se terete i budžeti za naredne 3-4 godine sa ugovorenim isplatama po više desetine miliona evra godišnje (plus FIAT).\nPritom, najuspešnije strane kompanije koje rade u Srbiji nisu dobile ni dinara subvencija, već su platile u privatizaciji, ili su izgradile nove pogone. Posao države je da stvori određene uslove – pre svega infrastrukturu, olakšanje administrativnih procedura i slične mere, a ne da finansira preko 75 odsto investicije, a ponegde čak i više od toga.\nSve preko toga nema nikakvog smisla, odnosno, država bi u tom slučaju sama mogla da investira u određene delatnosti i krajeve, ako smatra da postoji određeni politički ili posebni interes (na primer, pasivni krajevi, zaustavljanje iseljavanja stanovništva i slično). Sa 50 miliona evra, sigurno je da se može organizovati neka održiva proizvodnja u FAP-u i bez Sisua, koja bi radila bilo za vojsku, bilo za tržište.


Sastanak povodom projekta "Sva čuda Crne Gore" 16. septembra u 10.00 u hotelu "Budva" | Opština Budva\nVazdušni pritisak: 1021 hPa\nVjetar: Lak povjetarac 1.8 km/h , Bura\nSastanak povodom projekta "Sva čuda Crne Gore" 16. septembra u 10.00 u hotelu "Budva"\nMinistarstvo održivog razvoja i turizma Crne Gore zajedno sa Turističkom organizacijom Opštine Budva i Nacionalnom turističkom organizacijom Crne Gore, u fazi je realizacije projekta "Sva Čuda Crne Gore" kojim rukovodi ovo Ministarstvo.\nKako je navedeno na zvaničnom sajtu projekta "Sva čuda Crne Gore" (www.svacuda.me) on "podrazumijeva otkup priča koje su vezane za anegdote, istorijske događaje, interesantne činjenice iz svih djelova naše zemlje, koje mogu biti značajne za turističku valorizaciju, a do sada nijesu bile predstavljene na pravi način. Sadržaj može biti vezan i za prirodu i prirodna bogatstva, kulturu, religiju, kulturno-istorijsko nasljeđe i sl."\nValorizacijom pokretne i nepokretne baštine koja će biti prepoznata kroz projekat doprinjeće se unapređenju cjelokupne ponude Crne Gore, diversifikaciju proizvoda, podizanju pozitivne energije u sektoru turizma i preduzetnistva.\nPrvi radni sastanak na temu prezentacije ovog projekta, koji organizuju navedene institucije i organizacije, u Budvi će se održati u hotelu "Budva", u petak, 16. septembra 2016. godine, s početkom u 10.00 časova.\nSvi građani, institucije, organizacije i ostali subjekti koji su zainteresovani i mogu da doprinesu što uspješnijoj realizaciji ovog projekta, pozvani su da učestvuju\nna ovom sastanku koji je zamišljen kao otvorena diskusija o mogućim temama, lokalitetima itd.\nSvoje prisustvo na sastanku neophodno je prijaviti do četvrtka, 15. septembra, u podne, na jednu od sljedećih e-mail adresa: Sara Petković, Turistička organizacija Opštine Budva (sara060585@gmail.com) ili Dušan Medin, Opština Budva, (dusan.medin@budva.me).\nViše podataka na linkovima:\nZLATNI SPORTISTI NA PRIJEMU KOD PREDSJEDNIKA OPŠTINE BUDVA MARKA CAREVIĆA\nKonkurs za raspodjelu sredstava nevladinim organizacijama za 2021. godinu\nIzvještaj sa prethodne konsultacije u vezi sa izradom nacrta Odluke o radnom vremenu\nZapisnik sa I Sjednice Komisije za raspodjelu sredstava NVO\n» Sastanak povodom projekta "Sva čuda Crne Gore" 16. septembra u 10.00 u hotelu "Budva"


Pregovaramo o izgradnji poslednje deonice obilaznice oko Beograda - mediji.net\nPregovaramo o izgradnji poslednje deonice obilaznice oko Beograda\nMinistarka građevinarstva, saobraćaja i infrastrukture Zorana Mihajlović razgovarala je danas sa generalnim direktorom kineske kompanije „Pauer Čajna” Jang Boom i direktorom azerbejdžanske kompanije „Azvirt” Ahmetom Muratom Turkogluom o nastavku izgradnje obilaznice oko Beograda od Bubanj potoka do Pančeva (sektor C). Mihajlović je rekla da je plan da se, po završetku radova na izgradnji sektora B (Batajnica-Bubanj potok), započne izgradnja i poslednje deonice, što će doprineti potpunom završetku drumsko-železničke obilaznice oko Beograda, prenosi Beta.\ngrađevinarstvoPročitajte još na ovu temu\nsaobraćajPreko 800 vesti\nVozače u Srbiji danas očekuje dobra prohodnost puteva i umeren intenzitet saobraćaja na putevima van većih gradova, što je i karakteristično za sredinu radne nedelje.\nPoražavajuća statistika pokazuje da je važnost vezivanja sigurnosnog pojasa detetu i dalje izuzetno potcenjena, ali i da se svega 2 od 10 mališana u Srbiji voze u auto-sedištu. Mnogi roditelji i dalje veruju da im pojas ili sedište nisu neophodni za prevoz dece, ne shvatajući da povrede unutrašnjih...\nINDI NE MOŽE VIŠE DA PROLAZI KROZ STRES: Pevačica poludela zbog OVE NEPRIJATNOSTI, pa dala savet svima! (FOTO)\nIndira Aradinović Indi otkrila je neprijatnost koja joj se dogodila tokom vožnje.Pevačica je preživela težak period kada je imala operaciju želuca, a sada ju je iznervirala situacija u saobraćaju.Saobraćaj u Beogradu je postao nemoguća misija! Krenite dva ...\nIndira Aradinović je iza sebe imala stresan period nakon što joj se zakomplikovala operacija želuca, te je bila kako kažu, životno ugrođena.Međutim, nakon nekoliko meseci, Indi izgleda nikad bolje, što javno i pokazuje na društvenoj mreži.Međutim, danas se oglasila na Instagramu kako bi sa svojim...\nMinistar finansija Siniša Mali razgovarao je danas sa predstavnicima kompanija Power C hina i Alstom o projektu izgradnje metroa u Beogradu i dogovreno je da se do kraja godine usvoje pravni akti koji će regulisati odnos svih postojećih strana i biti osnova za sve dalje aktivnosti.


NBS | Prošireni opšti sistem za diseminaciju podataka (e-GDDS)\nOd maja 2009. godine Republika Srbija je član opšteg sistema za diseminaciju (dostavljanje) podataka (General Data Dissemination System – GDDS) Međunarodnog monetarnog fonda, odnosno član proširenog opšteg sistema diseminacije podataka (Enhanced General Data Dissemination System – e-GDDS) od 2015. godine.\nSistem e-GDDS zamenio je i nasledio GDDS, te predstavlja strukturirani sistem koji ima za cilj unapređenje kvaliteta i diseminacije podataka iz oblasti ekonomske, finansijske i sociodemografske statistike država članica Međunarodnog monetarnog fonda. Ovaj sistem je osnova za dostizanje viših statističkih standarda diseminacije podataka (SDDS i SDDS+).\nU okviru e-GDDS zemlje članice Fonda objavljuju metapodatke, odnosno sistematične i deskriptivne informacije o sadržaju i organizaciji podataka, kao i o konceptu, izvorima i metodama njihovog prikupljanja i obrade. Skupovi metapodataka su podeljeni u sledeće kategorije:\nrealni sektor (nacionalni računi, cene, proizvodnja, tržište rada),\nsocio-demografski podaci (broj stanovnika, zdravstvo, obrazovanje, siromaštvo).\nU saradnji Republičkog zavoda za statistiku, Narodne banke Srbije, Ministarstva finansija i Beogradske berze, u okviru e-GDDS, izrađena je nacionalna stranica sumarnih podataka (National Summary Data Page – NSDP) za Republiku Srbiju, koja je postavljena na veb-sajtu Republičkog zavoda za statistiku. Stranica primenjuje standardizovani sistem za razmenu podataka i metapodataka (Statistical Data and Metadata Exchange – SDMX) u nastojanju da služi kao jedinstveno sredstvo publikovanja za glavne makroekonomske i finansijske podatke Republike Srbije.\nPrezentacija Srbije u okviru e-GDDS i nacionalne stranice sumarnih podataka (NSDP) dostupna je u biltenu Međunarodnog monetarnog fonda o standardima diseminacije (Dissemination Standards Bulletin Board – DSBB), kao i na veb-sajtu Republičkog zavoda za statistiku:


Francuska snažno podržava integraciju Crne Gore i država Zapadnog Balkana u EU | EUME\nNaslovnica Info Press info Francuska snažno podržava integraciju Crne Gore i država Zapadnog Balkana u EU\nFrancuska snažno podržava integraciju Crne Gore i država Zapadnog Balkana u EU\nFrancuska snažno podržava integraciju Crne Gore i država Zapadnog Balkana u EU, saopštila je predsjednica Odbora za evropske poslove Nacionalne Skupštine Republike Francuske Danijel Orua koja se danas sastala sa potpredsjednikom Vlade i ministrom vanjskih poslova i evropskih integracija Igor Lukšićem.\nOrua je kazala da Nacionalna Skupština kroz svoje djelovanje daje punu podršku integraciji država Zapadnog Bakana u EU. Ona je izrazila zadovoljstvo što je Crna Gora u prethodnom periodu ostvarila vidljiv i značajan napredak u oblasti evropske integracije. Orua je kazala da izazovi postoje u najzahtjevnijim poglavljima, te da pregovarački proces podrazumijeva suštinske reforme koje dugo traju, ali koje će državi obezbijediti članstvo u EU porodici i dugoročne benefite.\nPotpredsjednik Lukšić je zahvalio Francuskoj za podršku evropskoj i evroatlantskoj integraciji Crne Gore. On je kazao da je snažna i opipljiva podršku u mnogim oblastima, posebno u oblasti evropske integracije, najbolja potvrda bliskosti dvije države.\nOn je upoznao sagovornicu sa bilansom stanja u pregovaračkom procesu, kao i sa dinamikom otvaranja poglavlja u narednom periodu. Potpredsjednik je ocijenio da Crna Gora deset godina nakon obnavljanja državnosti ima razloga za zadovoljstvo postignutim rezultatima i sprovedenim reformama.\nSagovornici su saglasili da će Samit sa državama Zapadnog Balkana, koji se održava u julu u Parizu, biti dodatna vrijednost naporima ovog regiona prema čvršćem povezivanju sa Evropskom unijom, kako na političkom, tako i na ekonomskom i kulturnom planu.\nSastanku su prisustvovali i predstavnici Odbora za evropske poslove koji su se tokom razgovora sa potpredsjednikom Lukšićem interesovali za teme od značaja za pregovarački proces, ekonomski razvoj i upravljanje i dr.


Obeležen Međunarodni dan romskog jezika • RTK\nObeležen Međunarodni dan romskog jezika\nMeđunarodni dan romskog jezika obeležen je u Prištini. Negovanje i promocija ovog jezika su od suštinskog značaja za pripadnike romske zajednice na Kosovu.\nSvetski dan romskog jezika prvi put je obeležen 5. novembra 2009. godine u Zagrebu sa ciljem očuvanja i negovanja ovog jezika. Slaviša Mladenović iz Kancelarije poverenika za jezike je istakao da očuvanje jezika predstavlja bitan element očuvanja romske kulture u čitavoj Evropi.\n“Usvajanje 5. novembra kao Dana romskog jezika, rezultat je napora romske zajednice u čitavoj Evropi. To predstavlja i bitan element očuvanja romske kulture na Kosovu. Mi smo u saradnji sa romskom zajednicom na Kosovu i tokom prethodnih godina obeležavali ovaj dan, ali smo uložili i bitne napore za očuvanje romskog jezika u nekoliko opština. Između ostalog, pomogli smo da romski jezik bude u službenoj upotrebi u Opštini Gračanica i podržali smo nastojanja nevladinog sektora da se slične inicijative pokrenu u opštinama Prizren, Obilić i Kosovo Polje", kazao je Mladenovuć.\nIzlaganje romskog aktiviste Ridvana Gašija započelo je odavanjem počastu brojnim aktivistima koji su se zalagali za prava romske zajednice, očuvanje nacionalnog identiteta i maternjeg jezika.\n“Mi smo na Kosovu imali aktiviste koji su ceo život dali za kulturu i istoriju romskog jezika. Nažalost, među nama nije nekoliko aktivista, ali njihova dela žive. Zbog toga je tema današnjeg okupljanja „Romski jezik koji živi.“\nGovoreći o značaju ovog dana, Sakibe Jašari iz Saveta Evrope dotakla se i realizacije programa „Romacted“ koji osnažuje položaj Roma u društvu.\n“To je povezano sa radom na programu ROMACTED koji se odnosi na dobro upravljanje i jačanje romske zajednice. Na sreću, mi smo pokrili Opštinu Gračanica, koja je jedna od 8 korisnika ovog programa. U zaostatku je zapošljavanje Roma koji imaju dovoljno znanja za pružanje usluga na svom maternjem jeziku. To je bio jedan od problema na koji smo naišli u Opštini Gračanica", istakla je ona.\nDirektorka Odeljenja za obrazovanje i kulturu Opštine Gračanica ističe da jedina škola koja ima nastavnika romskog jezika je O.Š. “Miladin Mitić” u Lapljem selu.\n“Što se tiče romskog jezika, svako bi trebalo da se obrati direktno samoj školi i da u dogovoru sa direktorima škola dođu do tih informacija zašto nema ili kakve su mogućnosti da se romski jezik odnosno nastava po romskom jeziku obezbedi po školama”, navela je Brankica Nićić.\nKada je reč o negovanju i promociji romskog jezika, Gazmen Salijević iz Civilnog društva je mišljenja da asimilacija i dinamičan život utiču na romski jezik što može imati katastrofalne posledice.\n“U romskom jeziku sada imamo puno srpskih i albanskih reči. Kao romski aktivisti dužni smo da ukažemo na to. Vlada Kosova i lokalne institucije treba da pronađu mehanizme za zaštitu romskog jezika, naročito u školama", kaže Salijević.\nObeležavanje Svetskog dana Roma, pod nazivom „Romski jezik živi“, organizovala je Kancelarija poverenika za jezike u okviru kancelarije premijera Kosova. Prisutnima je predstavljen i deo narodne romske književnosti i muzike koja izvire iz duše.


Dom zdravlja Visoko dobit će češki aparat za dezinfekciju | Gradski web portal ViPromo\nDom zdravlja Visoko dobit će češki aparat za dezinfekciju\nU okviru projekta “Inovativni pristup odgovoru na Covid 19 u ranjivim zajednicama u Bosni i Hercegovini”, koji provodi organizacija CARE Balkans u suradnji s organizacijama civilnog društva, osigurana je medicinska i zaštitna oprema u vrijednosti od skoro 130.000 KM za 10 domova domova zdravlja u BiH.\nProjekat je finansijski podržalo Ministarstvo vanjskih poslova Republike Češke.\nDirektorica CARE Balkans Sumka Bučan prilikom isporuke opreme izjavila je da ovim projektom pomaže i lokalnim zajednicama donacijom 100 higijenskih paketa ranjivim skupinama stanovništva, kao i da je osigurano i 100 paketa ekonomske pomoći onima koji su u ovoj teškoj situaciju ostali bez izvora prihoda. Vrijednost ove donacije iznosi 12.700 KM.\n– Radimo u 10 općina. Praktički ciljamo na marginalizirane grupe stanovništva, ali jedna od mjera jeste i donacija opreme domovima zdravlja. Neka logika koja nas je vodila jeste da su domovi zdravlja na prvoj liniji odbrane od covida. Kao što vidimo domovi zdravlja možda i najmanje primaju donacije u zaštitnoj opremi i dezinfekcionim sredstvima, tako da smo se odlučili da jedna komponenta bude pomoć domovima zdravlja. Imamo češke partnere u projektu i uređaji za dezinfekciju koji doniramo prepoznati su na češkom tržištu, tako da smo ih uvezli za porebe naših domova zdravlja – kazala je Bučan.\nŠefica Odjela za razvojnu saradnju Ambasade Češke Republike u Bosni Hercegovini Jana Zelingerova kazala je da je Češka Republika odlučila da pruži humanitarnu pomoć najranjivijim zajednicama u BiH.\n– Jako sam sretna što je Češka Republika u prilici da pomogne BiH u zaustavljanju širenja pandemije. Projekat, u ukupnoj vrijednoti od 200.000 eura, implemntira se od CARE Češke Republike i CARE Balkans. Nadamo se da će uz pomoć ove zaštitne opreme domovi zdrvalja biti u mogućnosti da dezinfaciraju prostor u kome s nalaze i na taj način spriječe širenje pandemije. Jadna od komponentata prokekta je da se osiguraju i higijenski paketi za porodice od kojih su neke iz romske populacije. Druga pomoć je u obliku pružanja ekonomskih paketa pomoći onima na koje je utjecala pandemija – kazala je Zelingerova.\nČeške aparate za dezinfekcju će dobiti 10 domova zdravlja iz Bijeljine, Vukosavlja, Prnjavora, Modriče, Visokog, Viteza, Travnika, Bratunca, Rudog i Goražda.


Kalendar 20/02/2012 Srbija Sport\nPočetna Strana Kalendar / Arhiva 20/02/2012\nMesi sa četiri gola 'potopio' Valensiju\nFudbaleri Barselone deklasirali su ekipu Valensije rezultatom 5:1 u derbiju 23. kola španske Primere.\nMilan opet lider, Palermo "petardirao" Lacija\nFudbaleri Milana vratili su se na vrh tabele Serije A, nakon što su lako izašli na kraj sa Ćezenom pobedivši ih na stadionu "Dino Manuci" sa 3:1.\nOdbojkašice Crvene zvezde pobednice Kupa\nJovanović: Konstantna glad za peharima!\nPosle pete uzastopne titule u Kupa Radivoja Koraća, trener crno-belih Vladimir Jovanović je istakao da je očekivao težak meč sa malim brojem poena, ali i da je zadovoljan igrom svojih igrača.\nPartizan pobedio Zvezdu i osvojio Kup Koraća (video)\nKošarkaši Partizana pobedili su večitog rivala Crvenu Zvezdu rezultatom 64:51 (17:14, 15:13, 15:15, 18:8) u finalu 10. jubilarnog Kupa Radivoja Koraća koji je održan u prepunom niškom "Čairu"\nMandarić: Zvezdi treba ozbiljan gazda!\nVlasnik engleskog trećeligaša Šefild Venzdeja, poznati srpski biznismen Milan Mandarić, kaže da je Crvenoj zvezdi u ovom trenutku potreban ozbiljan gazda!\nPartizan izgubio od Šahtjora, Grant umalo povukao ekipu (video)\nFudbaleri Partizana poraženi su u pripremnom meču od Šahtjora sa 2:1, čime su Ukrajinci zabeležili i drugi trijumf nad “večitim rivalima” u roku od dva dana. Svađa i gužva viđena je na kraju utakmice, a Avram Grant umalo nije povukao igrače sa terena.\nBritanski bokser Derek Čizora pokazao je da ne ume sportski da primi udarce i prizna poraz, napraviviši scenu i posle meča u kome ga je savladao Vitalij Kličko.\nUkrajinski bokser Vitalij Kličko odbranio je titulu svetskog prvaka u superteškoj kategoriji u verziji WBC, pošto je u Minhenu na poene savladao izazivača Dominika Čisoru iz Velike Britanije.\nZimonjić i Lodra osvojili titulu u Roterdamu\nSrpski teniser Nenad Zimonjić je u paru sa Francuzem Mikaelom Ljodrom osvojio trofej ATP turnira u Roterdamu, pošto su u finalu punom preokreta bili bolji od Švedanina Roberta Lindšteda i Rumuna Horiju Tekaua sa 2:1, po setovima, 4:6, 7:5, 16:14.


CRNOGORSKI DVOJAC POMERIO GRANICE: 2L pesmom SREDA oduševili ceo region!\non 03/06/2021 in Aktuelno\nPopularna YouTube Trending lista dobila je novi hit i to ni manje ni više nego sjajni crnogorski dvojac 2L koji su za samo nekoliko sati, sa novom pesmom „Sreda“ ušli u trendig u Crnoj Gori, Srbiji, Hrvatskoj, Bosni i Hercegovini i Severnoj Makedoniji. Da je pesma veliki hit već sada govori sama činjenica o vrtoglavom porastu pregleda za samo jedan dan od kako je pesma ugledala svetlost dana.\nMomci koji čine 2L su vrlo talentovani momci iz Crne Gore koji su se za vrlo kratko vreme izdvojili na muzičkoj sceni i postali jedni od najpopularnijih muzičara na Balkanu. 2L momci su u saradnji sa ekskluzivnim label-om „FLEX“ snimili još jedan fenomenalan hit na koji sigurno nećete ostati ravnodušni.\nMelodičan hit „Sreda“ biće jedna od pesama koja će se tokom leta vrteti u svim najpopularnijim klubovima i na splavovima.\nOvaj projekat koji je bio dugo pripreman dobio je na još većem kvalitetu zahvaljujući velikom pevaču Đaniju koji je došao da podrži 2L ekipu i bude deo odličnog spota. Isto tako, u režiji ovoga puta našao se Gastozz kojem, moramo priznati, uloga režisera i te kako ide od ruke.\nOvaj hit potpisuje dobro poznati Coby, koji je istakao da mu je ovo jedan od dražih projekata i naglasio da je ovo tek zagrevanje za ono što sledi.\nDa bi priča bila potpuna, podršku su dali i jedni od najpopularnijih Youtubera poznati Janko i Lux na kojima se u spotu može videti da se zaista uživali na snimanju.\nOno što je činjenica, jeste da će se pesma 2L – “Sreda” veoma brzo popeti na sam vrh najpopularnije muzičke liste, a do tada uživajte u nenadmašivom hitu ove sjajne ekipe koji možete čuti u nastavku teksta.\nTags: 2LNenad Marinković GastozRadiša Trajković Đani\nPrevious ArticleZorica Marković razlupala dinju nasred ulice! VIDEO\nNext ArticleAnđela Lakićević zamenila Jovanu Jeremić!


PERO SIMIĆ: Dodik nema nameru da udaljava BiH od EU | Novosti.RS\nSimić navodi da Republika Srpska želi da deli jednake evropske vrijednosti i principe kao sve članice EU, te da radi na promociji mira, stabilnosti imeđusobnog uvažavanja svih.\nReagujući na jučerašnji tekst objavljen u listu "Danas" pod naslovom "Dodik udaljava BiH od EU" novinara Marije Stojanović, Simić je naglasio da taj bombastični naslov koji ima za cilj da Dodikovu politiku prikaže rušilačkom, pripada stereotipu novinara, medija i analitičara koji nikako da svare suverenističke i patriotski orijentisane političare koji su, kao i Dodik, uvereni da samo na tim temeljima može da se gradi demokratičniji i humaniji svetski poredak.\nPrema njegovim rečima, Dodikova inicijativa da se ambasada BiH premesti u Jerusalim nije smišljena iz njegovih ličnih razloga, niti je reč o nekakvom taktičkom potezu, kako to navodi sagovornik "stručnjak" ovog lista iz Banjaluke za odnose u regionu.\nOn je istakao da bi dobar poznavalac politike Republike Srpske i Milorada Dodika koji pledira da bude "stručnjak" trebalo da zna da je Dodik predložio preseljavanje Ambasade BiH iz Tel Aviva u Jerusalim, između ostalog, što se tamo već skoro dve decenije nalazi Biro Vlade Republike Srpske u Izraelu.\nDrugo, dodao je Simić, srpski član Predsedništva BiH Milorad Dodik i Republika Srpska već decenijama drže do dobrih odnosa Srba sa bratskim jevrejskim narodom, koga vezuju zajednička stradanja u Drugom svjetskom ratu po fašističkim logorima i stratištima i međusobno poštovanje i prijateljstvo.\n- Dobar poznavalac moderne istorije, pogotovo ako se predstavlja kao “stručnjak” lako će se setiti da je 2011. godine Republika Srpska bila jedan od odlučujućih faktora da BiH u UN ne prizna palestinsku državu - podsetio je Simić.\nOn je dodao da je tada Dodik izjavio "da se to desilo, pozicija Izraela bi se znatno pogoršala i uspostavila bi se nova konfliktna situacija na tom prostoru, što je slično i ovde, jer postoje i istorijski i trenutni razlozi za razumijevanje između Republike Srpske i Izraela".\nSimić naglašava da je Dodik ustvrdio da Palestina i Izrael odnose moraju rešavati međusobnim dogovorom.\nPrema njegovim rečima, Dodik je 2014. godine bio jedan od retkih evropskih zvaničnika koji je poslao pismo premijeru Izraela Benjaminu Netanjahuu, u kome je javno dao podršku Izraelu za protivterorističku operaciju na raketne napade Palestine.\nDodik je, podseća Simić, tom prilikom upozorio da ekstremne islamske grupe prete celoj svetskoj zajednici.\nSimić, takođe, napominje da su "Izraelske nacionalne vesti" objavile te 2014. godine da je "Dodik dugogodišnji prijatelj i podržavalac Izraela i da je Republika Srpska sprečila delegaciju BiH da podrži zahtev palestinskih vlasti da dobiju članstvo u UN na glasanju u novembru 2011. godine".\nZnači, ističe Simić, nije u pitanju nikakav "taktički potez" Dodika, već bratska i prijateljska gesta.\n- Naravno da Republika Srpska i Dodik pozdravljaju i Vašingtonski dogovor oko toga između Vučića, Trampa i Hotija - naveo je Simić.\nSimić naglašava da Dodikova inicijativa nije obelodanjena da bi se prikazala bliskost Republike Srpske prema politici američkog predsjednika Donalda Trampa, jer je to opštepoznato i davno obelodanjeno u Dodikovom pismu podrške koje je krajem prošle godine prosledio lično Trampu.\nDodik je u tom pismu, podseća Simić, naveo da u potpunosti stoji iza njegovih reči - "Ako želite slobodu, ponosite se svojom zemljom. Ako želite demokratiju, držite se svog suvereniteta. Ako želite mir, volite svoju naciju. Mudri lideri uvek prvo misle na dobrobit svog naroda i zemlje. Budućnost ne pripada globalistima. Budućnost pripada patriotama". Simić takođe podseća da je Dodik u više navrata pozvao i Srbe koji žive u Americi da na predstojećim izborima glasaju za Trampa.\nSimić ocenjuje da se novinarka Stojanović "očigledno specijalizovala da proglasi rušilačkim sve što Dodik uradi, po običaju zaobilazeći ili falsifikujući Dodikove razloge i argumente za njegove poteze, uz malu pomoć “stručnjaka” za odnose u ovom regionu, kako je ona navela u tekstu.\nMilorad Dodik EU BiH Pero Simić


Mogerini i Han: Izabrani lideri u BiH da pokrenu reforme\nIzvor: N1 televizija, 08.Okt.2018, 21:49\nŠefica diplomatije Evropske unije Federika Mogerini i komesar za proširenje Johanes Han u zajedničkoj izjavi ocenili su da su građani BiH na izborima u nedelju iskazali svoju demokratsku volju na miran i regularan način i dali glas za one koji će ih voditi kroz brojne izazove koji su pred njima i povesti državu na putu ka Evropskoj uniji.\nMogerini i Han citirali su izveštaj posmatračke misije >> Pročitaj celu vest na sajtu N1 televizija << da su izbori protekli u segregaciji i podeli po etničkim linijama.\nNaglasili su da od vlasti BiH očekuju da bez odlaganja pristupe ispravkama grešaka u sistemu glasanja kako bi poboljšali izborni proces.\n"Očekujemo od svih političkih lidera da se uključe u formiranje vlasti na svim nivoima tako što će zajedno raditi na konstruktivan način i u interesu građana. Neodložno sprovođenje izbornih rezultata biće uzeto u obzir kada se bude uradilo Mišljenje Evropske komisije o BiH i njenim nastojanjima da pristupi EU. To mišljenje Komisija priprema”, navodi se u saopštenju.\nVisoki funkcioneri EU upozoravaju i da je BiH, kada je aplicirala za članstvo 2016. godine, prihvatila i obavezu poštovanja vrednosti EU i neodložnih sprovođenja odluka i reformi.\n"Novi mandat može biti prilika za političke lidere da pokažu, ne samo EU, već prvenstveno svojim građanima, obnovljeno opredeljenje da krenu napred s svim reformama na putu ka EU. Mi u potpunosti podržavamo BiH, njene građane i institucije”, kaže se u saopštenju iz Brisela.\nDanas: Mogerini i Han: Izbori u BiH mirni i regularni\nMogerini i Han: Nove vlasti BiH treba da odvedu zemlju dalje na putu ka EU\nIzvor: Beta, 08.Okt.2018\nVisoka predstavnica EU Federika Mogerini i komesar za proširenje Johanes Han ukazali su u zajedničkom saopštenju da su na izborima 7. oktobra gradjani BiH glasali za političke vlasti koje će morati da rade na brojnim izazovima pred njima i da odvedu zemlju dalje na putu ka Evropskoj uniji."Ovaj...\n08.Okt.2018: N1 televizija


Siva Ekonomija | Savski venac - Opisi projekata\nPravo glasa za jedan od predloženih projekata imaju svi punoletni građani opštine Savski venac.\nPeriod glasanja: od 11. do 18. juna 2018.\nOpština Savski venac, Kneza Miloša 69\nOpština Savski venac je saobraćajno, turističko i poslovno središte Beograda u kojoj živi oko 40.000 stanovnika. Na opštini se nalazi nekoliko zelenih površina koji predstavljaju izletišta i mesto za rekreaciju, ali i brojni parkovi i dečija igrališta. Projekat rekonstrukcije i opremanja u dečijem igralištu u ulici Ljutice Bogdana podrazumeva zemljane, betonske i bravarske radove i nabavku klupa sa naslonom, tobogana, ljuljaški, klackalica, njihalica, kao i postavljanje gumenih podloga ispod sprava. Površina čije se uređenje planira iznosi oko 220 m2, trenutno je prekrivena betonom, nije obezbeđena i nema nikakvih mobilijara za decu. Uređenje dečijeg igrališta doprineće bolјim uslovima za boravak i igru dece i bolјem kvalitetu života.\n20 dece uzrasta od 3 do 6 godina\nDeca koja pohađaju vrtić Duga i Venčić\nKako bi se osnovcima od V do VIII razreda na teritoriji opštine Savski venac obezbedili adekvatni uslovi za učenje u oblasti informacionih tehnologija, potrebno je postojeće kabinete i učinoce opremiti novim računarima i postaviti klima uređaji. Realizacija ovog projekta predstavlja jednu u nizi aktivnosti koju opština Savski venac sprovodi u cilju stvaranju boljih uslova za kvalitetnije obrazovanje.\nOsnovci i nastavni kadar u osnovim školama na teritoriji opštine Savski venac\nVrtić “Grofica Olga” nalazi se u vili ruske grofice Olge Vrangel koja je svoju kuću ostavila državi u nasledstvo i isključivo namenila deci. Nekada se u vili odvijala nastava Osnovne škole „France Prešern“. Prizemlje i prvi sprat vile nalaze se u lošem stanju i potrebno je izvesti niz građevinskih radova u cilju njihovog uređenja – krečenje i osvežavanje prizemlja (530 m2) i prvog sprata (620 m2), struganje, gletovanje i krečenje plafona, hoblovanje i lakiranje parketa na oba sprata (222 m2). Uređenjem vrtića „Grofica Olga“ omogući će se redovno, nesmetano i bezbedno odvijanje vaspitno-obrazovne nastave i stvoriti bolji uslovi boravka dece.


f AC SU - Poziv na skup - Arhus Centar Subotica\nAC SU - Poziv na skup\nVeliko nam je zadovoljstvo da Vas pozovemo na skup „Transparentnim finansiranjem organizacija civilnog društva do većeg poverenja građana i građanki“, koji organizuje Kancelarija za saradnju sa civilnim društvom Vlade Republike Srbije u saradnji sa EU IPA 2011-2013. projektom „EU podrška Kancelariji za saradnju sa civilnim društvom“ i Regionalnim Arhus centrom Subotica.\nSkup će se održati 15. aprila 2014. godine u sali 213 na prvom spratu Otvorenog univerziteta Subotica (Trg cara Jovana Nenada 15) sa početkom u 11 časova.\nNa skupu će biti predstavljani ključni nalazi drugog po redu „Godišnjeg zbirnog izveštaja o utrošku sredstava koja su kao podrška programskim i projektnim aktivnostima obezbeđena i isplaćena udruženjima i drugim organizacijama civilnog društva iz javnih sredstava Republike Srbije u 2012. godini“, koji je Vlada Republike Srbije usvojila 28. januara 2014. godine. Ovaj Izveštaj predstavlja analizu podataka dobijenih od organa republičkog, pokrajinskog i lokalnog nivoa, koji su tokom 2012. godine pružali finansijsku i nefinansijsku podršku udruženjima i drugim organizacijama civilnog društva.\nCilj skupa je unapređenje procesa izveštavanja lokalnih samouprava o dodeljenoj podršci udruženjima i drugim organizacijama civilnog društva i unapređenje njihovih postojećih praksi u procesu transparentnog finansiranja organizacija civilnog društva.\nIzveštavanje ovog tipa radi se u cilju jačanja sistema fiskalne odgovornosti i informisanja šire javnosti o svrsishodnosti utroška javnih sredstava, u cilju podsticanja integriteta i odgovornosti u radu državnih organa i organa lokalnih samouprava, jačanja poverenja građana u njihov rad, ali i u rad udruženja i drugih organizacija civilnog društva.\nNa drugom delu skupa predstavnicima lokalne samouprave biće predstavljena unapređena metodologija na osnovu koje će biti prikupljani podaci o dodeljenoj podršci organizacijama civilnog društva u 2013. godina.\nPozivamo predstavnike organizacija civilnog društva da uzmu aktivno učešće na skupu kako bi komentarima i diskusijom dodatno unapredili procedure finansiranja organizacija civilnog društva iz budžeta lokalnih samouprava.\nMolimo vas da prijave za učešće dostavite na e-mail adresu sanja.atanaskovic@civilnodrustvo.gov.rs ili na telefon 011-3139-072, do 11. aprila 2014. godine.


Katar ocenio listu zahteva arapskih zemalja kao nerazumnu\nU dokumentu koji je Kataru dostavio Kuvajt, navodi se da je rok za ispunjenje zahteva 10 dana\nMinistar spoljnih poslova Katara odbio je danas listu od 13 zahteva koje su toj državi ispostavile četiri arapske zemlje zarad ukidanja sankcija, rekavši da niti su razumni niti izvodljivi, prenosi BBC.\nSaudijska Arabija, Ujedinjeni Arapski Emirati (UAE), Egipat i Bahrein između ostalog traže da Katar prekine diplomatske odnose sa Iranom i zatvori medijsku kuću Al-Džazira.\nNa listi zahteva su i prekid svake vojne saradnje s Turskom unutar zemlje i usklađivanje svoje ekonomske, vojne, socijalne politike sa Savetom za saradnju zemalja Zaliva, regionalne grupe koja je usredsređena na borbu protiv uticaja Irana.\nAko Katar pristane na zahteve, lista će biti revidirana jednom mesečno tokom prve godine, a zatim svaka tri meseca tokom druge godine. Sprovođenje zahteva biće nadgledano narednih deset godina.\nU dokumentu koji je Kataru dostavio Kuvajt, navodi se da je rok za ispunjenje zahteva 10 dana.\nSaudijska Arabija, UAE, Bahrein i Egipat prekinuli su veze s Katarom, optužujući ga za podršku terorizmu i veze sa Iranom, regionalnim rivalom Saudijske Arabije.


Rovus dodaci za Magic 3u1 parni čistač\nDodaci za Magic 3u1 parni čistač Rovus\nPrvi ostavite komentar o ovom proizvodu SKU: 88-1000073217\nZahvaljujući dodacima za Rovus Magic 3u1 parni čistač, možete očistiti mrlje i prljavštinu sa gotovo svih površina.\nRovus Magic Steamer 3u1 set pribora je dizajniran za dubinsko čišćenje i uklanjanje mrlja, osvježavanje i oživljavanje tepiha, madraca i tapacirunga zajedno sa drugim površinama i čini čišćenje jednostavnim.\nRovus Magic Steamer 3u1 set pribora je takođe vrlo pogodan za neočekivano prosute tekućine, uključujući vino, sok, pa čak i za nered Vaših kućnih ljubimaca. Dobijte savršene rezultate čišćenja bez ikakvih hemikalija i uštedite novac jer ne morate trošiti za kupovinu posebnih materijala za čišćenje.\nRovus Magic Steamer 3u1 set pribora daje vam potpuni pristup praktično bilo kojoj mrlji na skoro svakoj površini.


PRESUDA IZREČENA PEDOFILU IZ BEOGRADA: Osuđen zbog maloletničke pornografije! • HAPPYTV.RS\nPRESUDA IZREČENA PEDOFILU IZ BEOGRADA: Osuđen zbog maloletničke pornografije!\nApelacioni sud u Beogradu preinačio je prvostepenu oslobađajuću presudu i osudio na godinu dana zatvora Aleksandra Karalića zbog maloletničke pornografije i izrekao mu niz zabrana i obaveza za narednih 20 godina, u cilju zaštite maloletnika.\nOvom odlukom preinačena je presuda Višeg suda u Beogradu kojom je Karalić u januaru ove godine nakon ponovljenog suđenja bio oslobođen od optužbe da je izvršio krivicno delo prikazivanje, pribavljanje i posredovanje pornografskog materijala i iskorišćavanje maloletnog lica za pornografiju.\nApelacioni sud u svom obrazloženju ističe da nije prihvatio odbranu optuženog - da je materijal pribavljao u cilju istraživačkog novinarstva radi borbe protiv mreža na kojima se on može pronaći.\nOvaj sud ga je proglasio krivim jer je 9. decembra 2015. godine u Beogradu, posedovao audio-vizuelne materijale pornografske sadržine nastale iskorišćavanjem maloletnih lica, a koje je prethodno pribavljao u dužem vremenskom periodu i zatim smeštao na hard disk računara.\nU pitanju je 30 video zapisa i 310 slika pornografske sadržine nastale iskorišćavanjem maloletnih lica, ukupne velicine 2,1 GB, precizira se u presudi. Na ovu drugostepenu presudu, postoji pravo žalbe Apelacionom sudu u trećem sudskom, pošto je prvostepenom presudom Karalić bio oslobođen.\nPored jednogodišnjeg zatvora Karaliću je izrečena mera bezbednosti oduzimanja hard diska sa spornim materijalom.\nTakođe, izrečene i posebne mere propisane Zakonom o posebnim merama za sprecavanje vršenja krivičnih dela protiv polne slobode prema maloletnim licima i danom pravnosnažnosti presude u odnosu na Karalića nastupaju pravne posledice osude i to: zabrana sticanja javnih funkcija i zabrana zasnivanja radnog odnosa, odnosno obavljanja poziva ili zanimanja koja se odnose na rad sa maloletnim licima.\nOve mere traju 20 godina od dana pravnosnažnosti presude.\nTakođe sumu određene posebne mere : da se narednih 20 godina obavezno javlja svakog meseca nadležnom organu policije Uprave za izvršenje krivičnih sankcija, zabrana posećivanja mesta na kome se okupljaju maloletna lica, obavezno posećivanje profesionalnih savetovališta i ustanova, obavezno obaveštavanje o promeni prebivališta, boravišta ili radnog mesta i obavezno obaveštavanje o putovanju u inostranstvo.\nPo nalaženju Apelacionog suda, osnovano se žalbom tužioca ističe da je prvostepeni sud usled pogrešne ocene dokaza izveo pogrešan zaključak da nije dokazano da je okrivljeni izvršio krivično delo.\n- Ovo stoga što okrivljeni tokom postupka nije sporio da je u cilju pronalaženja pornograskog materijala nastalog iskorišćavanjem maloletnih lica sa interneta preuzeo i koristio poseban softver - navodi se u presudi.\nMeđitim, kako se dodaje, za razliku od prvostepenog suda, Apelacioni sud ne prihvata odbranu okrivljenog da je pribavljao pornografski materijal u cilju istraživačkog novinarstva, a radi borbe protiv mreža na kojima se on može pronaći.\nTaj sud podseća da je jedini tekst koji je figurirao tokom postupka - tekst objavljen u jednom dnevnom listu od 30. novembra 2011. godine čiji autor nije okrivljeni, pri čemu se osnovano ukazuje žalbom Višeg javnog tužioca u Beogrdu da okrivljeni u prilog svojih tvrdnji nije do kraja postupka predložio ili dostavio bilo kakav dokaz da je objavio članak, analitički rad, esej, komentar na elektronski medijima, komparativnu analizu ili bilo šta vezano za fenomen dečije pornografija, tako da njegova odbrana u tom delu, prema oceni Apelacionog suda neubedljiva.\n- U situaciji kada okrivljeni nikada ni jednoj redakciji, pa čak ni policiji, nije dostavio IP adrese na kojima je utvrdio da se nalazi dečija pornografija, opovrgnuta i obesmišljena odbrana okrivljenog u kojoj navodi da je njegova pobuda za pribavljanje pornografskog materijala nastalog iskorišćavanjem dece, utvrđivanje IP adrese i njihovo beleženje, osnova za istraživački rad, a sve navodno u borbi protiv dečije pornografije - zaključeno je u odluci Apelacionog suda.


Naslovne strane za ponedeljak, 21. decembar 2020. godine\nBeta 21. decembra 2020. 08:35\nBeogradska dnevna štampa u izdanjima za ponedeljak, 21. decembar najviše piše o novoj kovid-bolnici u Kruševcu, vestima o novom, mutiranom soju korona virusa pronadjenom u Ujedinjenom Kraljevstvu, navodima kada će vakcine doći u Srbiju, drugim ekonomskim i društvenim temama.\nALO – O otvaranju kovid bolnice u Kruševcu „Bolnica za ponos“. List prenosi da je korona „ušla u Košarkaški klub Crvena zvezda“.\nBLIC – Specijalni serijal o ratu crnogorskih kriminalnih klanova „Ubistva po celom svetu“. Tradicionalna godišnja lista „Najmoćniji u medijima u Srbiji“. „Pronadjeni posle 40 sati“, o potrazi za parom planinara pronadjenih u nedelju..\nVEČERNJE NOVOSTI – „Nećemo da puzimo, ni da budemo džak za udaranje“, rekao predsednik Srbije Aleksandar Vučić prilikom otvaranja nove kovid-bolnice u Kruševcu. Intervju sa nadbiskupom Stanislavom Hočevarom „Pali smo na ispitu istorijske mudrosti“. Novosti saznaju da gradjevinske inspekcije „mere svaki kvadrat Zlatibora“.\nDANAS – Imunolog Borislav Kamenov navodi da je dobro što Srbija neće biti medju prvima koja će vakcinisati populaciju u „Država mora da vrati poverenje u vakcine“. „Za nove fiskalne kase potrebno 3,5 milijardi dinara, a korist upitna“, o izmenama zakona o poreskom sistemu. List istražuje šta će biti novi zahtevi opozicije u novim pregovorima s avlastima u „RIK da bude nezavisno telo?“\nINFORMER – „Stigla još opasnija korona“, list navodi da su britanski naučnici otkrili novi soj korona virusa koji se prenosi se širi 70 odsto brže. O izgradnji nove kovid bolnice u Kruševcu pod naslovom „Nova bolnica u Kruševcu izgradjena za četiri meseca“.\nKURIR – Pod naslovom „Kuća za vernike“, list piše da će rodna kuća patrijarha Irineja postati muzej. Intervju ss liderom Pokreta slobodnih gradjana Pavlom Grbovićem „Imaćemo kandidata dostojnog funkcije predsednika Srbije“.\nPOLITIKA – „Novi soj kovida seje paniku po Evropi“, o identifikaciji nove mutacije korona virusa, koji se brže i lakše prenosi. O odlaganju košarkaškog derbija usled COVID-19 u: „Ceo Zvezdin tim u izolaciji“. „Ko su prijatelji Srbije u EP“, analizira strukturu i odnose grupacija u Evropskom parlamentu.\nSRPSKI TELEGRAF – Intervju sa liderom Demokratskog fronta Andrijom Mandićem pod naslovom „Krivokapić nas je više puta prevario“. List prenosi da je „porodilja 30 dana bila na respiratoru“ i da je pobedila korona virus.


VULIN O DETALJIMA ISTRAGE PROTIV VOĐE KAVČANA: Zvicer zainteresovan da neki ljudi u ovoj zemlji ne budu živi, pre svega predsednik – UDARNA VEST . rs\nMinistar unutrašnjih poslova Srbije Aleksandar Vulin izjavio je jutrros povodom policijske istrage o delima kriminalne grupe Veljka Belivuka da ima novih detalja i da je pronađeno više mesta na teritoriji Beograda u kojima su se sakrivali pripadnici klana ili odlagali novac.\nNaveo je da se svakodnevno pronalazi ponešto, da to vodi i do novih ljudi i da istraga nije završena. „Tužilac Nenadić je zadovoljan i kvalitetom i količinom dokaza, ali mi ne stajemo“, naglasio je Vulin jutros za RTS.\nKomentarišući navode medija da se Radomir Zvicer, vođa „kavčana“, krije u Južnoj Americi i da daje 10 miliona evra za osvetu u Srbiji, Vulin je rekao da je Zvicer zainteresovan da neki ljudi u ovoj zemlji ne budu živi, pre svega predsednik Aleksandar Vučić.\nŠto se tiče slučaja prisluškivanja predsednika, minstar unutrašnjih poslova je naveo da je Vučić planski prisluškivan i da je to dokazano, ali da ni u jednom od razgovora nije pronađeno krivično delo.\n„Dokazano je da su najviši funkcioneri MUP svesno i planski stavljali određena lica na mere, sa lažnim obrazloženjima, predstavljajući ih kako kriminalce, znajući da će predsednik ili neko od članova njegove porodice razgovarati sa njima. Niko od ljudi koji su razgovarali sa predsednikom Vučićem ili nekim od članova njegove porodice nije ni osumnjičen, kamoli optužen, a posebno ne uhapšen“, istakao je ministar.\nAleksandarvulin, grupaveljanevolja, veljanevolja, zvicer


Ruski vojni vrh: Ukrajinci, dođite da nas uhapsite - 05.08.2015, Sputnik Srbija\nRuski vojni vrh: Ukrajinci, dođite da nas uhapsite\nMinistarstvo odbrane Rusije smatra neosnovanim optužbe Službe bezbednosti Ukrajine da je pokrenula oružani konflikt u Ukrajini, saopštio je u sredu novinarima... 05.08.2015, Sputnik Srbija\npolitika, vesti, rusija, svet, ukrajina, valerij gerasimov\n17:51 05.08.2015 (Osveženo: 16:19 05.10.2015)\n© Sputnik / Mihail Klimentjev / Uđi u foto-galerijuCentralna komanda oružanih snaga Rusije\nMinistarstvo odbrane Rusije smatra neosnovanim optužbe Službe bezbednosti Ukrajine da je pokrenula oružani konflikt u Ukrajini, saopštio je u sredu novinarima zvanični predstavnik Ministarstva odbrane Rusije general-major Igor Konašenkov.\n5 Avgust 2015, 14:42\nU ruskom vojnom resoru su prokomentarisali izjavu rukovodioca glavnog istražnog komiteta SBU Grigorija Ostafijčuka o raspisivanju poternice za načelnikom Generalštaba Oružanih snaga Rusije generalom Valerijem Gerasimovim i još deset ruskih vojnih zvaničnika za „organizaciju, pripremu i pokretanje oružanog konflikta na teritoriji Ukrajine“.\n„Nismo upućeni u navodna svedočenja protiv ruskih vojnika, a koja je Ostafijčuk poslao. Tim pre je nejasno kada, gde, i od koga i u kojoj formi je on uspeo da dobije od njih ’odgovarajuće odgovore‘“, rekao je Konašenkov.\nPrema njegovim rečima, postavljanje „individua“ kao što je Ostafijčuk na visoke dužnosti u vojnim resorima Ukrajine u poslednje vreme je postalo „očevidna tendencija“.\nŠto se tiče poslednje poternice za ruskim vojnim licima, „u cilju eliminacije nesuglasica“, Konašenkov je preporučio da unapred najave posetu operativaca SBU Rusiji: „Biće im organizovana dostojna dobrodošlica, intimni razgovori i kratak sprovod koji će se dugo pamtiti“.


Za socijalno zbrinjavanje radnika odobreno 7,15 miliona KM - INFORMACIJA JE KAPITAL - Capital.ba\n01. dec. 2011. 13:05 Objavljeno u OSTALO\nBANJALUKA, Vlada Republike Srpske (RS) donijela je odluku o izdvajanju 7,15 miliona KM za socijalno zbrinjavanje radnika koji su u procesu stečaja preduzeća ostali bez posla, kao i onih koji su ispunili prava za penziju, izjavio je ministar rada i boračko-invalidske zaštite Petar Đokić.\nOn je rekao novinarima da će od tog iznosa Fondu PIO biti uplaćeno 6,51 milion KM, a ostali dio Zavodu za zapošljavanje RS u svrhu doprinosa za vrijeme nezaposlenosti.\nĐokić je rekao da je u toku ove godine Vlada RS ukupno, sa današnjom odlukom, izdvojila 11,3 miliona KM za socijalno zbrinjavanje radnika koji su ostali bez posla u procesu stečaja ili likvidacije preduzeća i koji su ostvarili uslove za penziju na osnovu javnog poziva.\nPrema njegovim riječima, ovim načinom zbrinuto je u ovoj godini ukupno 9 515 radnika u 112 preduzeća u Srpskoj.\nĐokić je rekao da je Vlada RS na današnjoj sjednici utvrdila i Nacrt zakona o profesionalnoj rehabilitaciji, osposobljavanju i zapošljavanju invalida u RS, zbog ukazane potrebe za dogradnjom postojećeg zakonskog rješenja sa ciljem poboljšanja stanja u ovoj oblasti.\nOn naveo da su u više poglavlja preciznije definisana određena pojmovna pitanja, te definisana uloga Centra za profesionalnu rehabilitaciju, osposobljavanje i zapošljavanje invalida, čija je registracija u toku i koji je nastao iz bivšeg Zavoda distrofičara RS.\nĐokić je podsjetio da je RS 2004. godine donijela zakon kojim je regulisala ovu oblast, ali da je poslije toga došlo do dvije izmjene i dopune takvog zakona. Srna\nKljučne riječi: fond PIO, petar djokic, socijalno zbrinjavanje, vazno, vlada rs, zavod za zaposljavanje rs\nZa socijalno zbrinjavanje radnika 1,22 miliona KM


SI ĐINPING PONOVO U SRBIJI Vučić najavio dolazak predsednika Kine\nPredsednik Srbije, Aleksandar Vučić, izjavio je večeras u Minhenu da je potvrđeno da predsednik Kine Si Đinping ponovo dolazi u Srbiju, u tako teškoj godini za Kinu, što je veoma značajno jer će Srbija dobiti na ugledu.\nIstakao je da je posebno ponosan na čestitke koje je srpskom rukovodstvu uputio ministar spoljnih poslova NR Kine, Van Gi, koji je rekao da Srbija jeste mala po teritoriji i broju stavnovnika, ali da ima veliki narod i jer državno rukovodstvo "ima kičmu", što njegova zemlja posebno ceni.\n- Znate li šta to znači za nas, za Srbiju, za investicije… - zapitao je predsednik u izjavi za RTS.\nVučić kaže da je ministar Van Gi još rekao da Kina veoma ceni to što je Srbija nezavisna i samostalna u donošenju odluka. Citirajući kineskog ministra, Vučić je preneo njegovu poruku:\n- Vi ste mali po broju stanovnika i teritoriji, ali ste veliki narod, zato što vaše državno rukovodstvo ima kičmu, zato što sami donosite odluke i to Kina ceni.\nVelika mu je, kaže, bila čast da razgovara sa kineskim ministrom, koji mu je rekao da će Si Ðiping ponovo doći u Srbiju, drugi put za relativno kratko vreme.\nVučić je najavio da će večeras imati još susreta i bilateralnih sastanaka a da će na večeri kojoj će prisustvovati biti i državni sekretar SAD Majk Pompeo.


Turska vojska je ušla u Siriju - šta će biti sa borcima Islamske države - BBC News na srpskom\nNatpis na slici U logoru Al-Hol živi više od 70.000 zatvorenika ISIS-a, uglavnom žena i dece\nPovlačenje američkih vojnih snaga iz severne Sirije otvorila je vrata Turskoj da izvede napad na kurdske trupe, a to je nešto o čemu je Ankara već dugo sanjala. Ali ono što je manje jasno je šta će se desiti sa borcima Islamske države i njihovim porodicama koje su se nalazile u kurdskim zatvorima.\nTurska ofanziva počela je u sredu kada je predsednik Tajip Redžep Erdogan izdao naređenje, a najpre kopnene trupe, a zatim i avijacija krenule su u napad.\n„Nož u leđa"\nU to vreme Amerikanci su gledali na kurdske snage kao na glavne saveznike u Siriji. Snabdevali su ih oružjem, obučavali borce i pružali im vazdušnu podršku u bitkama.\nNadali su se Kurdi da će zauzvrat dobiti autonomiju u Siriji.\nSada se, međutim, suočavaju sa novom pretnjom.\nPoslednje Trampove poteze predstavnici Kurda u Siriji okarakterisali su kao „nož u leđa".\nNatpis na slici Turski predsednik Erdogan govorio je o nameri da stvori "sigurnu zonu" unutar Sirije u Generalnoj skupštini UN 24. septembra\nZa Tursku su kurdske snage u Siriji bezbednosna pretnja. Ankara ih naziva teroristima koji su povezani sa sunarodnicima u Turskoj, a deluju u okviru Radničke partije Kurdistana (PKK).\nNema mnogo informacija o tome da li se turski zvaničnici slažu sa Trampovim porukama da su zarobljeni borci Islamske države sada odgovornost Turske.\nA ako je tako, postavlja se pitanje šta će Turska da radi sa njima.\nPredsednik Tramp navodi da su Amerikanci uradili i više nego što su obećali kada su u pitanju finansijska i vojna podrška sirijskim Kurdima u borbi protiv džihadista.\nMeđu njima je veliki broj onih koji poseduju državljanstva evropskih zemalja.\nKurdski zvaničnici tražili su od evropskih vlasti da prime nazad sopstvene građane, ali ti zahtevi su uglavnom odbijeni.\n„Dok zemlje kao što su Rusija, Kazahstan, Uzbekistan, Tadžikistan i Kosovo primaju nazad svoje državljane, dominantna politika među evropskim državama je da ih ostavljaju u kurdskim zatvorima i kampovima", kaže Fehim Tastekin, turski analitičar.\nNatpis na slici Sirijske demokratske snage, uglavnom sačinjene od kurdskih boraca, prevodile su borbu protiv militanata Islamske države\nIpak, ima i zatvorenika koji su državljani zemalja muslimanskog sveta, poput Egipta, Tunisa i Jemena, kao i Iračana i Sirijaca.\nTurska tvrdi da želi bezbednu zonu od 32 kilometra unutar sirijske teritorije i da ova oblast bude očišćena od kurdskih boraca.\nTo znači da bi pod tursku kontrolu došla i dva kampa u kojem se nalaze borci Islamske Države i njihove porodice. U kampu Rodž ima oko 1.700 žena, a u kampu Ain Isa ukupno je 1.500 zatvorenika.\nAli daleko najveći takav kamp je Al Hol, blizu iračke granice, 60 kilometara od južno od Turske.\nPored toga, oko 12.000 osoba koji su osumnjičeni da su borci Islamske države smešteno je u sedam različitih zatvora blizu grada Raka.\nNatpis na slici Evropske države uglavnom ne žele da preuzmu građane koji su se pridružili Islamskoj državi\nUpadi Turske možda se neće širiti po dubini, ali mogu da oslabe mere koje se sprovode za čuvanje kampova i zatvora.\nPortparol Sirijskih demokratskih snaga rekao je BBC-u pre nego što je napad počeo da će ukoliko se to dogodi morati da se usredsrede na odbranu i da će zbog toga morati da povuku deo svojih snaga iz zatvora i iz područja koja su nedavno oslobođena od Islamske države.\nOvo stvara strah, posebno kod evropskih vlada, da bi džihadisti i njihove porodice mogle da se izvuku i vrate kući.\nStrahovi zbog ponovnog jačanja Islamske države\nTakođe postoje zabrinutosti oko toga da li će Turska moći da se izbori sa bezbednošću zatočenika Islamske države, ili koliko je ona spremna da se time pozabavi.\nDa li će Turska moći da popuni vakuum koji će nastati kada sirijske kurdske snage više ne budu mogle da osiguraju bezbednost u kampovima i zatvorima?\nBret Mek Gark, bivši izaslanik predsednika SAD za borbu protiv Islamske države u Iraku i Siriji, ima drugačije mišljenje.\nOn je tvitovao da Turska „ne namerava i nema ni želju niti je sposobna" da upravlja desetinama hiljada zatvorenika u logoru Al-Hol, mestu koje se smatra „jezgrom za preporod Islamske države".\nAli, osim bezbednosnih pretnji, za zatočenike postoji i humanitarni problem.\nNatpis na slici Hiljade dece živi u kampovima\nOrganizacija Sejv Čildren je saopštila da u kampovima ima više hiljada dece iz više od 40 zemalja, koja žive samo od humanitarne pomoći.\n„Svaki prekid u dostavljanju hrane u kampovima, koje se već povremeno dešavaju, doveo bi do još većih problema", saopštila je nevladina organizacija.\nVideo ISIS u Siriji: Direktno sa bojnog polja Islamske države\nNeobična normalnost života u otcepljenoj državi


Daković na Konferenciji načelnika generalštabova država Balkana | Analitika - Informativni Portal\nDaković na Konferenciji načelnika generalštabova država Balkana\nVršilac dužnosti načelnika Generalštaba Vojske Crne Gore, brigadni general Ilija Daković učestvovao je na 12. Konferenciji načelnika generalštabova država Balkana koja je ove godine organizovana u Beogradu.\nObjavljeno: 23. 05. 2018 - 14:32\nKonferenciju su otvorili su ministar odbrane Republike Srbije Aleksandar Vulin i načelnik Generalštaba Vojske Srbije, general Ljubiša Diković.\nKonferencije načelnika generalštabova država Balkana imaju za cilj promociju regionalne stabilnosti i prosperiteta jačanjem regionalne vojne saradnje balkanskih država, kao i modela odgovora na sve bezbjednosne izazove, rizike i prijetnje u regionu.\nOsim načelnika generalštabova zemalja Balkana, ove godine su na Konferenciji, u svojstvu gostiju, prisustvovali predsjedavajući Vojnog komiteta Evropske unije, general Mihail Kostarakos, zamjenik predsjedavajućeg Vojnog komiteta NATO-a, general Stiven Šepro, komandant Združenih snaga iz Napulja, admiral Džejms Fogo i zamjenica načelnika Generalštaba Slovenačke vojske, brigadni general Alenka Ermenc.\nBCHOD je uspostavljena na inicijativu Atine i Ankare 2006. godine, sa ciljem jačanja modela vojno-vojne saradnje balkanskih država, a čine je predstavnici Ankare, Atine, Beograda, Bukurešta, Podgorice, Sarajeva, Skoplja, Sofije i Tirane.\nAktivnim učešćem u okviru Konferencije načelnika generalštabova balkanskih država, Crna Gora potvrđuje svoje opredjeljenje izgradnji sigurnog i bezbjednog regiona.\nTagovi: Ilija Daković Ministarstvo odbrane


UPFBiH: Pozivamo poslanike i delegate da ne prihvate Prijedlog zakona o stečaju FBiH - Sarajevska sehara\nUPFBiH: Pozivamo poslanike i delegate da ne prihvate Prijedlog zakona o stečaju FBiH\nUdruženje poslodavaca Federacije Bosne i Hercegovine nije iznenađeno ponašanjem Vlade FBiH kada se radi o utvrđivanju Prijedloga zakona o stečaju FBiH.\nKao i mnogo puta do sada Vlada FBiH je pokazala da nema poštovanja prema socijalnim partnerima niti interesa, te da se kroz dijalog dođe do kvalitetnih zakonskih rješenja te da donose prijedloge zakona u interesu pojedinih interesnih grupa, ne vodeći računa o općedruštvenom interesu, kazali su u saopštenju Udruženja poslodavaca FBiH, koje prenosimo u cijelosti.\nIz tog razloga smatraju da će predložena rješenja za tri-četiri godine opet dovesti do istih problema sa kojima se susrećemo danas, poput stečajnih postupaka koji traju godinama, stečajnih sudija koji vode po sedam ili osam stečajnih postupaka istovremeno itd.\n“Zbog svega navedenog pozivamo poslanike i delegate u Predstavničkom i Domu naroda Parlamenta FBiH da ne prihvate Prijedlog zakona o stečaju FBiH kojeg je u parlamentarnu proceduru dostavila Vlada FBiH”, naglašavaju iz UPFBiH, stoji u saopćenju.\nTags: Federacija BiH, Udruženje poslodavaca, Udruženje poslodavaca FBiH, Vlada Federacije Bosne i Hercegovine\nVeza između agresivnog ponašanja mladih i nasilnih videoigara\nČetvorka u Novom Gradu napustila konstituirajuću sjednicu, sporan izbor predsjedavajućeg\nFederalni zastupnici odbacili inicijativu nabavke vakcina koje nisu odobrene od EU 26/01/2021\nOdržana prva sjednica novog Upravnog Odbora FK Željezničar 26/01/2021


06.02.2017 Tražimo saradnike/ce...\nNovosadski humanitarni centar traži saradnike/ce za terenski rad sa izbeglicama, migrantima i tražiocima azila koji borave na području Beograda, Subotice i Šida.\nTerenski rad sa izbeglicama, migrantima i tražiocima azila obuhvata jedan ili više sledećih poslova (u zavisnosti od projekta na kojem je saradnik/ca angažovan/a):\n-\tKontakt sa korisničkom populacijom na području Beograda, Subotice i Šida, uočavanje potreba i pružanje podrške;\n-\tObilazak korisnika koji borave u neformalnim skloništima u centru Beograda i u Subotici, uočavanje potreba, informisanje i pružanje podrške;\n-\tPraćenje distribucije obroka u tri prihvatna centra na teritoriji opštine Šid (Adaševci, Šid i Principovac);\n-\tOrganizacija rekreativnih i okupacionih aktivnosti za korisničku populaciju u Beogradu i Šidu;\n-\tPrevoz i podela humanitarne pomoći namenjene korisničkoj populaciji;\n-\tVođenje evidencije i dnevno izveštavanje.\nTerenski rad je timski (rad u timovima od dvoje ili troje ljudi) i podrazumeva svakodnevni prevoz do mesta rada vozilima NSHC-a (iz Novog Sada do Šida / Beograda / Subotice i nazad). Kandidati/kinje koji žive u Novom Sadu ili u Šidu mogu da nam se jave. Terenski rad je organizovan svakodnevno, radnim danima i vikendom.\nObim angažovanja je u skladu sa potrebama NSHC-ovih projekata i može biti fleksibilan (od nekoliko dana mesečno do punog radnog vremena).\nOd kandidata/kinja se očekuje da budu motivisani za rad sa korisničkom populacijom, spremni na uslove terenskog rada, odgovorni, fleksibilni i samostalni u radu. Poželjno je obrazovanje u oblasti humanističkih nauka i iskustvo u oblasti socijalne zaštite i humanitarnog rada.\nPrednost će imati kandidati/kinje koji:\n-\tImaju vozačku dozvolu B kategorije i solidno vozačko iskustvo (da aktivno vozi, da nema saobraćajnih prekršaja i da može upravljati kombijem);\n-\tGovore engleski jezik i koriste računar.\nZainteresovane kandidate/kinje molimo da pošalju kratku biografiju i motivaciono pismo isključivo e-mailom, na adresu: kanazirsergej@gmail.com. Prijave ćemo primati do 20. februara 2017. godine, ali vas pozivamo da se javite što pre, jer ćemo razgovore za posao sa onima koji uđu u uži izbor organizovati po prijemu prijava.


Oduzimanje - Zoran Pavić - Dnevni list Danas\nPočetna » Kolumne » Zoran Pavić » Oduzimanje\nTema protekle nedelje već je jednom bila isto to.\n0Piše: Zoran Pavić 02. marta 2018. 15.30\nNegde u završnici prošle sezone kad su Zvezda i Partizan obarali svetske rekorde po broju saopštenja u minutu, po glavi fudbalskih fanova, iz FSS-a se stidljivo provuklo da je takvo ponašanje neprihvatljivo i da će „večiti“ ubuduće za to biti ozbiljnije kažnjavani, „čak i oduzimanjem bodova“.\nTo se tada naravno nije desilo, opravdanje je nađeno, našao ga je u jednom od „monovjua“ sam predsednik Saveza, negde u nedorečenosti propisa ili tako nešto. Podsetimo, osim međusobnih prepucavanja i uneređivanju po sudijama, iz Zvezde su tada otvoreno optuživali Slavišu Kokezu da je namestio prvenstvo, na šta on dugo nije reagovao uopšte, a konačno to je bilo vraćanje kalodonta u tubu. Nije našao za shodno da tuži za klevetu, da tako, ako ne svoj, zaštiti obraz Saveza kojem je na čelu.\nOve sezone priča se ponavlja, iz oba tabora sa Topčiderskog brda komentariše se sve i svašta, ni malo biranim rečima, dugi opstanak u Evropi nije se osetio na manirima koje pokazuju „po kući“. Partizan je uglavnom u sudijama video razloge svih svojih poraza i remija u domaćoj ligi, Zvezda je poraza i remija imala manje pa se valjda zato bavila i pobedama Partizana. Sve zajedno opet se pretvorilo u kakofoniju izuzetno neprijatnog mirisa, pogled sa strane hladne glave uočio bi da to sa fudbalom nema veze, da je u pitanju borba za opstanak na vlasti obeju uprava, oktroisanih sa istog mesta. Svesnih da aura „evro podviga“ koje su napravili polako bledi, da su sami sebi digli lestvicu koja će sledeće sezone izgledati nedostižno. „Prvi u selu“ je ovde siguran način da se održi glava iznad vode, čini se da je veći ultimatum pred čelnicima Zvezde, zbog prošlogodišnje „suše“.\nNadomak kraja drugog dela prvenstva, kad se polove bodovi i hvata busija za plej-of, hiperprodukciju saopštenja, makar javno, pokušao je da prekine Dragiša Binić, ispred Izvršnog odbora FSS zadužen za regularnost. On je podneo prijave protiv Zvezde i Partizana zbog „verbalnog delikta“ i navodno zatražio da ovog puta kazne budu „bodovne“, što bi bio presedan u novijoj istoriji srpskog fudbala. I neki pouzdani izvori iz saveza potvrđuju da će se to i desiti. Ali, sreću ovde kvari najmanje dve stvari.\nNajpre, što će bodovna kazna i jednima, i drugima definitivno biti ista, što u hroničnoj situaciji da se samo ta dva kluba bore za titulu neće imati „bolnog“ efekta. Jesu iz „okoline“ Zvezde već izračunali da „neparnom“ kaznom idu na parni broj bodova, što im pri podeli na dva oduzima jedan bod. A još je ilustrativnije da odmah po Binićevoj pretnji iz Zvezde stigne novo saopštenje o Kokezinom uništavanju tog kluba. Dakle, nema ni „kajanja“.\nOduzimanje bodova u srpskom fudbalu imalo bi efekta samo kad bi bilo „redovno“, i za povratnike „progresivno“.


Poseta delegacije OKS-a Kajakaškom savezu - Kajakaški savez Srbije\n07.06.2017. - 08:50 » Ostalo\nPredsednik Olimpijskog komiteta Srbije Božidar Maljković posetio je Kajakaški savez Srbije a ugostio ga je prvi čovek Mirko Nišović\nU društvu Đorđa Višackog generalnog sekretara, Damira Štajnera sportskog direktora i Žarka Zečevića potrpesednika, predsednik OKS upoznao se sa ciljevima Kajakaškog saveza Srbije u narednom periodu. Nišović je informisao predsednika OKS sa trenutnom situacijom u kajakaškom sportu , sa planovima i izazovima na koje nailaze.\nPrilikom svog obraćanja predsednik OKS Božidar Maljković poručio je: „Zadovljstvo mi je što čujem da ste jedan od vodećih individualnih sporotva u našoj zemlji. Osećamo se ovade kao u našoj drugoj kući. Za sve što Vam je potrebno možete da računate na OKS“\nPredsednik Mirko Nišović iskoristio je priliku da se predsedniku OKS zahvali na vremenu koji je izdvojio da poseti Svetski kup u kajaku i čestitci na osvojenoj medalji.


Ambasador SAD-a: Pomno pratimo utjecaj Rusije u regiji | INS\nAmbasador SAD-a: Pomno pratimo utjecaj Rusije u regiji\n"Veoma je razočaravajuće koliko je vremena potrošeno u traženju konsenzusa za uspostavljanje vlasti u Bosni i Hercegovini", rekao je danas u intervjuu za novinske agencije FENA-u i SRNA-u ambasador Sjedinjenih Američkih Država u Bosni i Hercegovini Eric Nelson .\n"Sat otkucava, mjeseci prolaze, a reforme koje bi pružile nadu Bosancima i Hercegovcima na čekanju su, zbog čega se oni sve više odlučuju za odlazak iz Bosne i Hercegovine u zemlje Evropske unije i članice Sjevernoatlantskog saveza (NATO). Oni zapravo za vladavinu prava glasaju 'stopalima'", rekao je Nelson.\nStoga je ocijenio da je veoma važno početi s radom i provođenjem teških reformi, o čemu je Evropska unija bila veoma jasna šta i kako se treba uraditi. Taj put, dodaje, nije lagan i zahtijevat će kompromise, ali će SAD ostati dosljedan partner, koji će pružati pomoć da se to realizira.\n"Želimo vidjeti brzo formiranje novog saziva Vijeća ministara, želimo vidjeti parlament koji funkcionira i redovno zasjeda te formiranje federalnih vlasti i kantona kako bi se svi posvetili provođenju reformi. Potrebno je preduzeti korake koji vode naprijed, a ne nazad", rekao je Nelson.\nPosebno je naglasio da takva kašnjenja u formiranju vlasti ne odgovaraju međunarodnoj zajednici, ali ona želi podržati i vidjeti konsenzus među čelnicima jer se, dok političari vode razgovore o formiranju koalicija, ne smije zaboraviti na potrebu za normalnim funkcioniranjem institucija.\nPodrška američke administracije\nGovoreći o odnosu između dvije zemlje, napomenuo je da na njega gleda kao na stabilan i dosljedan, dodajući da će podrška Bosni i Hercegovini, kao zemlji s dva entiteta i tri konstitutivna naroda te ostalima, ostati dosljedna, a takav odnos ima podršku cijele američke administracije.\nImajući u vidu činjenicu da je Matthew Palmer nedavno imenovan specijalnim predstavnikom za zapadni Balkan, Nelson smatra da je to jasna potvrda stabilnosti tog odnosa i posvećenosti Washingtona.\n"Bosna i Hercegovina ima jakog partnera u SAD-u. Uložili smo gotovo dvije milijarde dolara u obnovu zemlje nakon rata 1990-ih i nastavljamo pružati jaku bilateralnu podršku da pomognemo progresu zemlje", stav je Nelsona.\nProkomentirao je činjenicu da se susreo s predsjedavajućim i članom Predsjedništva Bosne i Hercegovine Željkom Komšićem i Šefikom Džaferovićem, ali ne i s trećim članom Predsjedništva Miloradom Dodikom, rekavši da je uvijek spreman susresti se sa članovima državnog Predsjedništva i razgovarati o tome kako SAD može pomoći Bosni i Hercegovini da napreduje.\nMeđutim, Nelson podsjetio je da je Dodik trenutno pod sankcijama SAD-a zbog postupaka koji su narušavali Dejtonski mirovni sporazum, a to je Washington shvatio veoma ozbiljno. Zato je izrazio nadu da će u budućnosti partnerstvo biti pozitivno i fokusirano na progres Bosne i Hercegovine.\nAmerički ambasador osvrnuo se u intervjuu za agencije na utjecaj drugih država na zapadni Balkan, poput Kine i Rusije, napominjući da SAD pomno prati utjecaj Rusije jer su vidjeli da su njeni potezi na tom prostoru destabilizirajući, a kad je riječ o Kini, kazao je da ta zemlja, ulazeći u partnerstva s drugim zemljama, vrlo često partnere ostavlja u dugovima.\n"Vladavina prava i unapređenje vladavine prava naš je najveći prioritet kako bi poslovni subjekti iz SAD-a imali podjednake šanse za uspjeh na tržištu. U SAD-u su propisane stroge kazne za poslovne subjekte koji su uključeni u bilo kakve koruptivne radnje i isto to želimo vidjeti ovdje", dodao je Nelson.\nIzrazio je nadu da će se vlasti u Bosni i Hercegovini fokusirati i postići bolje rezultate u smislu reformi u vladavini prava i smanjenja korupcije.\nTakođer je kazao da je SAD opterećen negativnom retorikom, koja je ovdje često prisutna, gdje se jedna strana vidi kao suprotstavljena te smatra da je važno da se razmišlja o budućnosti u kojoj će SAD biti snažan i povjerljiv partner i saveznik za sve građane Bosne i Hercegovine.\nDalje je rekao da glasači imaju veliku ulogu jer je njihov glas dragocjen, zbog čega je važno da glasaju za opciju koja donosi rezultate za cijelu zemlju.\nOsvrnuo se i na neke izjave predsjednika SAD-a Donalda Trumpa koje, kaže, mogu biti primijenjene u Bosni i Hercegovini, izdvojivši onu koja se odnosi na opredijeljenosti za mir, pojasnivši da je NATO važan za SAD jer je taj savez protivnike i neprijatelje pretvorio u saveznike i omogućio zajedničku sigurnost i povjerenje.\n"Trump je govorio i o tome da se čelnici suočavaju s izazovom da li odabrati sukobe ili mir, kazavši da je potreban jak čelnik koji će odabrati mir", dodao je Nelson.\nNa kraju intervjua zaključio je da je jačanje privrednog rasta u Bosni i Hercegovini jedan od ključnih prioriteta SAD-a jer to omogućava stabilnost i sigurnost za sve građane.\nPodsjetio je da SAD izdvaja finansijska sredstva za unapređenje sistema obrazovanja kako bi mlade generacije bile pripremljene za poslove 21. stoljeća, te je njihov fokus na obrazovanju građanskog aktivizma i obrazovanje u prirodnim naukama, tehnologiji, matematici i inženjerstvu.\nSjedinjene Države ulažu u sektore koji imaju naročito pozitivan potencijal za rast, poput turizma, poljoprivrede i drvne industrije, te su pozvale privrednike da se ujedine i zajednički traže reforme koje će im pomoći da lakše i bolje posluju.\nKako je zaključio, ulažu se napori i u jedinstven resurs koji Bosna i Hercegovina ima, a to je dijaspora, otprilike dva miliona ljudi, koji su uspješni poslovni ljudi te SAD zagovara da se oni vrate u Bosnu i Hercegovinu, otvore firme i kreiraju nova radna mjesta.


Ljajić: Krećemo u rekonstrukciju Podzemnog grada Karađorđevića | Ministarstvo trgovine, turizma i telekomunikacija\nPotpredsednik Vlade Srbije i ministar trgovine, turizma i telekomunikacija Rasim Ljajić najavio je danas da će rekonstrukcija Podzemnog grada Karađorđevića u Malom Zvorniku biti započeta u prvoj polovini ove godine.\n„Mi ćemo početi sa ozbiljnom rekonstrukcijom Tajanstvenog grada Karađorđevića i nadam se da će prvi turisti moći da uđu u ovaj objekat i upoznaju se sa istorijskim detaljima već tokom ove godine“, istakao je ministar prilikom obilaska lokacije u Malom Zvorniku.\nOn je dodao da bi do kraja sledeće godine ceo objekat u potpunosti trebalo da bude rekonstruisan.\n„Ovo je jedinstvena turistička atrakcija koja je nažalost u ovom trenutku potpuno neiskorišćena. Da je negde u Španiji, Italiji ili Nemačkoj, verovatno bi država već prihodovala milione evra“, istakao je ministar.\nMinistar je precizirao da se radi o podzemnom skloništu za tri do pet hiljada ljudi, veličine pet hiljada kvadratnih metara koje ima 75 različitih prostorija.\nPodzemni grad Karađorđevića je, kako je objasnio Ljajić, jedinstven i arhitektonski, zbog načina i mesta izgradnje, ali i u kulturno istorijskom smislu.\n„Ovo je zaista jedinstvena celina koja mora da bude stavljena u funkciju turističkog razvoja i Malog Zvornika i cele Srbije“, zaključio je ministar.


Mobilni telefoni, 27.06.2017, 00:30 AM\nRuska federalna agencija za nadzor komunikacija, informativnih tehnologija i masovnih medija Roskomnadzor zapretila je da će zabraniti popularnu aplikaciju za šifrovanu komunikaciju Telegram pošto je ruska Federalna služba bezbednosti (FSB) saopštila da su teroristi koristili ovu aplikaciju za organizaciju terorističkog napada u Sankt Petersburgu.\nTelegram je veoma popularan među službenicima državne uprave u Rusiji. Zaposleni u ruskim državnim službama masovno koriste Telegram, kojim su mnogi zamenili Viber, WhatsApp i Facebook Messenger, a razlog je uverenje da je Telegram otporniji na hakovanje i da je komunikacija preko Telegrama bezbednija.\nZadatak Roskomnadzora je da nadgleda usklađenost rada pružaoca usluga komunikacija i medija sa postojećim ruskim zakonima i da adekvatno zaštiti poverljivost ličnih podataka koji se obrađuju. U pismu objavljenom na sajtu agencije njen direktor Aleksandar Zaharov optužio je kompaniju koja kontroliše aplikaciju Telegram da nije odgovorila na ponovljene zahteve agencije da pruži neophodne informacije o kompaniji, upozoravajući da njeno vreme ističe. Međutim, takav potez bi svrstao Telegram u bazu organizacija koje šire informacije i koje se zbog toga moraju povinovati postojećim ruskim zakonima.\nMeđu zahtevima koje bi kompanija morala da ispuni je čuvanje ličnih podataka ruskih korisnika u centrima podataka u Rusiji, čuvanje istorije komunikacija korisnika i prosleđivanje tih informacija, zajedno sa ključevima za dešifrovanje, ruskim vlastima na njihov zahtev.\nOsnivač i direktor kompanije Telegram Pavel Durov smatra da bi zabrana Telegrama u Rusiji bila greška i da će "čim Telegram bude blokiran, prepiska ruskih zvaničnika, njihova komunikacija sa prijateljima i rođacima, kao i drugi osetljivi podaci sa WhatsAppa i Vibera biti premešteni u Appleov iCloud i Google Drive koje kontroliše Amerika".\nDurov je, zajedno sa bratom Nikolajem, osnivač mreže VKontakte, koja je sada u vlasništvu Mail.ru. Prema njegovim rečima, oni su pod pritiskom zbog toga što su odbili da federalnim vlastima predaju privatne podatke korisnika.\nTelegram je kompanija registrovana u Velikoj Britaniji i SAD, pa je izvan domašaja ruskih vlasti. Ipak, zabrana korišćenja Telegrama u Rusiji je moguća.\nTelegram je poznat kao sredstvo za komunikaciju ISIS-a i sledbenika ISIS-a. Aplikacija je izgleda korišćena za koordinaciju nekoliko terorističkih napada u SAD i Rusiji, ali Durov kaže da Telegram ne može biti nebezbedan samo za kriminalce i teroriste, te da aplikacija enkripcijom može da štiti sve ili nikoga.


Milanu Ćulibrku nagrada „Verica Barać“\nFoNet | 23. dec 2018.\nNagrada "Verica Barać" uručena je danas glavnom i odgovornom uredniku nedeljnika NIN Milanu Ćulibrku.\nĆulibrk je pozvao svoje kolege iz NIN da mu se pridruže, jer, kako je istakao, nagrada pripada svima njima.\nIstakao je da NIN neće pristati na trule kompromise, da u redakciji znaju cenu za to i da je plaćaju.\nOn je dodao da NIN verovatno ni u narednom, novogodišnjem, broju neće imati oglase, ali će imati čitaoce.\nĆulibrk je rekao da je primetno da su nagradu do sada dobila četiri novinara i dvojica karikaturista, a da bi on bio srećan da je nagradu dobio neko iz policije, sudstva, tužilaštva, neki „srpski Eliot Nes“ i da bi to bio dokaz da se država bori protiv korupcije.\nOn je dodao da je uloga medija da budu korektivni faktor I da „guraju nos u poslove u kojima se troši bar jedan dinar državnih para“ i da ljudi iz NIN neće sedeti skrštenih ruku.\nPredsednik Saveta za borbu protiv korupcije Miroslav Milićević rekao je da to telo nije skrenulo sa puta kojim je išlo i da se drži principa koje je Verica Barać kao predsednica tog tela postavila, samo je njihova medijska eksponencija nikakva.\nOn je rekao da su za vreme Verice Barać na čelu Saveta napravljena 24 izveštaja o spornim privatizacijama, a da sada Savet ima oko 60 izveštaja o različitim spornim temama.\nMilićević je naveo da se ono što je Verica Barać govorila i definisala „nažalost ostvarilo“ i da sve što je govorila i danas važi, a da je ona bila čovek sa „istaknutim čulom za nepravdu i korupciju“.\nDodao je da mu je bila upečatljiva slika kada Verica Barać u dvorište Vlade Srbije parkira svoj beli automobil, među vladine, crne automobile.\nMilićević je rekao da je pitanje kako to da je Verica Barać bila u debatama i javno govorila, a da danas nema Saveta u medijima, a da bez slobodnih medija nema slobodnih građana.\nOn je rekao da se iz drugog i trećeg izveštaja Saveta vidi da u mnogim medijima nije poznato vlasništvo, da se mediji finansiraju netransparentno i da je došlo do tabloidizacije, kao i da na raspravi o novoj medijskoj strategiji u Novom Sadu nije čuo ohrabrujuće ili kompromisne tonove.\nMilićević je rekao i da istraživanja percepcije korupcije kod građana pokazuju da 84 odsto prepoznaje korupciju kao problem, a da 42 posto misli da se izvršna vlast najviše bori protiv korupcije, od čega 23 odsto kao najvećeg borca vidi predsednika Srbije.\nOn kao poražavajuće vidi podatak da tek po dva odsto građana kao institucije koje se najviše bore protiv korupcije vide tužilaštvo i sudstvo.\n← Mao i Dilan u Petoj beogradskoj\nIstraživanje: Sloboda medija na niskom nivou i u kontinuiranom padu →


Strahinja Eraković zvezdin do 2025 – SAMOCRVENAZVEZDA.COM\nOct 26, 2021 #fkcz\nŠtoper našeg tima i jedan od najtalentovanijih izdanaka omladinske škole, Strahinja Eraković, produžio je ugovor sa Crvenom zvezdom do 2025. godine.\n– Sigurno da sam danas veoma srećan pošto sam Zvezdino dete i ovom prilikom bih želeo da se zahvalim klubu, svim zaposlenima, svojim saigračima i stručnom štabu na ukazanom poverenju i na tome što ću biti deo crveno-bele porodice do 2025. godine – istakao je Eraković.\n– Dosta puta sam ponovio od kada sam došao u Crvenu zvezdu da je san svakog deteta iz Omladinske škole Crvene zvezde da potpiše ugovor, ja sam imao tu čast i da produžim saradnju, međutim neću stati ovde i nadam se da ćemo ostvariti velike uspehe ove sezone, ali i narednih. Zahvalan sam na poverenju, kapitenskoj traci, ali verujem da je ovo samo početak. Nadam se da ću imati ponovo priliku da budem kapiten i da što više puta startujem utakmice kao i da odigram veliki broj evropskih mečeva .\n– Duplu krunu sam osvojio, jedina neostvarena želja mi je da zaigram u Ligi šampiona sa Crvenom zvezdom – zaključio je Eraković.


Srbija će, dodaje, biti izložena pritiscima, ali smatra da ima čvrst oslonac u međunarodno-pravnom, istorijskom i nacionalnom pravu Srbije na KiM\nPoziv ministara spoljnih poslova G7 da Srbija uskladi spoljnu politiku sa EU i uvede sankcije Rusiji je prikriveni ultimatum, kaže nekadašnji diplomata Vladislav Jovanović uz ocenu da cilj zahteva nije da se Srbija "upodobi'" i da sledi EU već da raskine istorijske veze sa Rusijom i bude prepuštena pritisku zapada da se odrekne KiM.\n-Osnovni cilj tog zahteva nije da se Srbija "upodobi" i sledi istu liniju, već da od "gotovine napravi veresiju". Da raskine istorijske veze sa Rusijom, koja nas jedina od evropskih velikih sila nikada nije oružano napala, već pomagala kad god je to bilo potrebno, i da budemo prepušteni ultimativnom pritisku koji se prema nama vrši u pogledu definitivnog odricanja od KiM i od Republike Srpske kao što ju je video Dejtonski sporazum, kaže Jovanović za Tanjug.\n-Mi smo sada na toj prekretnici i razumem našeg predsednika koji je svestan toga i ukazuje na to kao na ključni trenutak za Srbiju. Mislim da tu ne sme biti dileme, jer matična država mora da da pristanak za odvajanje dela njene teritorije, a Srbija nije dala taj pristanak bez kojeg ne mogu ništa da urade, navodi Jovanović.\n-Pokušavaju da nas privuku i ucene članstvom u EU koje je na dalekom štapu, a sem toga, uvredljiv je i povredljiv jer nas žele umanjenje za deo naše teritorije što ni od koga drugog nisu tražili, ukazuje nekadasdnki diplomata.\n-G7 je u raskoraku sa nizom svojih obaveza koje treba da poštuje, prvo svoj glas, zatim odluku Međunarodne miroven konferencije, Rezoluciju 1244 i pravo Srbije kao matične države da se slobodno, bez pritisaka i pretnji izjašnjava o zahtevu jedne nacionalne manjine da se izdvoji iz naše zemlje, navodi Jovanović koji smatra da Srbija treba da bude principijelna do kraja jer bi suprotno, kaže, bilo ravno prestanku postojanja.\n-Kosovo izlazi iz tog moratorijuma uz punu saglasnost SAD i svih zapadnih sila, a prema Srbiji se vrši pritisak da ostane lojalna tom sporazumu, koji je sada , u stvari, okrenut protiv nas, primećuje Jovanović.\n-Mogle bi da se povlače ako je to njihov interes, ali jedino kod nas strani investitori mogu da rade sa mnogo nižim cenama gasa, što ne mogu da dobiju nigde u Evropi. Njih će rukovoditi interes, a ne nesaglasnost sa našom politikom. To je pretnja koja nema pun vetar u leđa, kao i druge pretnje koje su manje-više opsenarske ne bi li nas pokolebale i priklonile stavu zapada, kaže Jovanović.\nKako kaže, pokazalo se da je kosovsko pitanje" bure baruta" i okidač za ponavljanje sličnih slučajeva u drugim višenacionalnim državama.\n-Svest o tome sve više jača u svetu, čak i u Evropi. Videli smo da su u slučaju Korzike ili Katalonije brzo našli načina da to prizeme da ne uzme maha, kaže Jovanović.\nNa pitanje da li je moguće sačuvati neutralnost u novim međunarodnim okolnostima Jovanović kaže da je to neutralna pozicija Srbije potpuno nezlonamerna prema bilo kome, ali da može da bude neugodna sa zapadne zemlje koje žele da "uposle" evropske zemlje u svojim dalekosežnim geopolitičkim planovima prema Rusiji i Kini.\n-To je nedodiroljivo kao ideal, i ohrabrenje za mnoge druge zemlje na drugim kontinentima da nađu zaštitu od posezanja za njihovim suverenitetom i integritetom kroz optiranje za nezavisnost i vojnu neutralnost, ističe Jovanović.\nVladislav Jovanović G7 Kosovo i Metohija Dijalog Beograda i Prištine


Objavljeno u kategoriji Svijet na 11.01.2019 19:07:29\nŠvedske stranke postigle sporazum, Stefan Lofven ponovo će biti izabran za premijera\nStefan Lofven Foto: Twitter\nŠTOKHOLM, (Patria) - Švedska centristička i liberalna stranka dogovorile su se oko toga da čelnika socijaldemokrata Stefana Lofvena podrže za drugi premijerski mandat, što potencijalno znači kraj višemjesečne krize, objavio je u petak list Aftonbladet pozivajući se na neimenovane izvore.\nDogovor još trebaju potvrditi čelna tijela tih stranaka, piše list, prenosi Telegram.\nIzbori u septembru ostavili su parlament bez većine. Vođe stranaka nisu se dosad uspjeli dogovoriti kako formirati vladu koja neće uključivati protuimigrantske Švedske demokrate.\nParlament dva puta, u septembru i sredinom decembra, nije dao drugi mandat koalicijskoj vladi socijaldemokrata Lofvena, ali je kao premijera odbacio i desničara Ulfa Kristerssona, čelnika Umjerene stranke.\nNe potvrdi li parlament međustranački dogovor o Lofvenu kao premijeru, povećala bi se vjerovatnost prijevremenih izbora nakon četiri mjeseca političkog zastoja.


OKO 70 SREDNJOŠKOLACA U DRUGOJ AKCIJI ČIŠĆENJA TAMIŠA – Pokret gorana i Centar Volontera Pančevo\nOKO 70 SREDNJOŠKOLACA U DRUGOJ AKCIJI ČIŠĆENJA TAMIŠA\nHome/Aktuelnosti/OKO 70 SREDNJOŠKOLACA U DRUGOJ AKCIJI ČIŠĆENJA TAMIŠA\nPokret gorana i centar volontera Pančevo je u saradnj sa JKP „Higijenom“ organizovao drugu akciju čišćenja Tamiškog keja u četvrtak, 24. septembra. U akciji čišćenja je učestvovalo oko 70 srednjoškolaca iz Poljoprivredne, Ekonomsko-trgovinske i Elektrotehničke škole iz Pančeva.\nOni su sakupljali otpad sa zelenih površina, staza, dečjih i sportskih igrališta od mosta ka Beogradu do Brodoremonta, a koji je odlagan na tri punkta. Tom prilikom je sakupljeno oko 35 velikih plastičnih kesa otpada koji je vozilom JKP „Higijene“ odvežen u njihov reciklažni centar. U oktobru sledi još jedna akcija kada će biti pozvane osnovne škole da se uključe u ovu akciju. Time želimo da doprinesemo podizanju ekološke svesti o potrebi\nočuvanja životne sredine i plovnosti reka Tamiš i Dunav. Ova akcija se realizuje u okviru projekta „Čišćenje grdaskog dela Tamiša i izletišta Bela stena na Dunavu“ a koji je odobrilo Ministarstvo građevinarstva, saobraćaja i


Приказивање чланака по тагу rasadnici - AGROPRESS - Udruženje novinara za poljoprivredu\nDa li znate šta je mreža održivih rasadnika Srbije?\nEkološka organizacija Ekonaut pokreće pilot projekat "Zelena mreža održivih rasadnika Srbije", sa ciljem da doprinese poboljšanju tehnologije proizvodnje, zaštite, transporta, potrošnje i tretiranja organskog otpada: ukrasnih, autohtonih, jestivih i medonosnih biljaka u Srbiji.\n- Shvatanje dobiti iz primene cirkularnog i ekološki odgovornog poslovanja podrazumeva edukaciju svih učesnika u ovom procesu, od proizvođača do potrošača. Uz sve klimatski i geografski povoljne faktore u Srbiji, sa jedne strane, i rastuću potražnju sadnog materijala raznovrsnih katergorija sa druge, ne proizvodi se dovoljno sadnog materijala ujednačenog kvaliteta, proizvedenog po hortikulturnim standardima koje preporučuje EU. Proizvođači nisu upoznati sa principima cirkularne ekonomije i mogućnostima koje proizvodni lanac čine ekološki i ekonomski održivim – istovremeno štedeći resurse i smanjujući svoje troškove. Na domaćem tržištu vidljivost rasadnika i proizvođača sadnog materijala je mala, a profesionalni izvođači i projektanti zelenih površina nemaju pouzdan uvid u ponudu i stanje proizvoda na tržištu. I jedni i drugi ulažu značajne resurse i dragoceno vreme da bi došli do kupaca - navodi se na sajtu Ekonauta.\nU isto vreme, preko portala "Zelena mreža" korisnici se mogu informisati o standardima u proizvodnji sadnog materijala i saznati kakva su kretanja i poslovni trendovi na svetskom tržištu u ovoj industriji. U okviru saradnje, korisnicima se pružaju različite usluge na terenu i van okvira veb portala – od podrške povećanju poslovnih kapaciteta, pružanja stručnih i martketinških konsultacija u oblasti standardizacije sadnog materijala, trendova u industriji, do unapređenja poslovnih komunikacija i finalnog plasmana proizvoda.\nNa ovaj način zemljištu se vraćaju iscrpljeni nutrijenti, smanjuje se upotreba veštačkog ili dodatnog đubriva kao i spaljivanje ogranskog otpada, smanjuje se upotreba hemijskih sredstava, štedi se voda, smanjuje se potreba za mašinskim radom koji najčešće produkuje gasove staklene bašte. Posebnu pažnju projekat posvećuje primeni standarda u proizvodnji sadnica, uz saradnju i podršku stručnjaka Udruženja za pejzažnu hortikulturu Srbije i Šumarskog fakulteta u Beogradu, koji su preveli EU standarde za sadni materijal na srpski jezik.\nPilot projekat "Zelena mreža održivih rasadnika Srbije" finansiran je kroz redovan godišnji program Ministarstva za zaštitu životne sredine Srbije namenjem nevladinim organizacijama.\nNovi vid podsticaja za voćare, vinogradare i rasadnike\njan 05, 2018 85768 Teška\nnov 10, 2016 72590 Obnovljivi izvori energije (OIE)\nokt 31, 2016 71918 Ekologija zemljišta\nmar 21, 2018 38971 Šumarstvo\napr 20, 2018 34955 Ovčarstvo\nfeb 17, 2020 28245 Laka\ndec 06, 2017 23121 Svinjarstvo\navg 01, 2017 22820 Pčelarstvo\nokt 13, 2017 22433 Svinjarstvo


Uništena preduzeća i ona koja su opljačkana u procesu privatizacije za certifikate kao i strategija Vlade FBiH sa ciljem malih plata dovela je radi malih uplata u Fond PIO/MIO da su penzije u većine penzionera ovoliko male\nEkološki slobodarski pokret i nosilac liste Hasan Kreho dipl. ing. upozorava svoje sugrađane koji u statusu penzionera u Zenici da ne vjeruju u predizborna obećanja da će dobiti 13-u penziju od političkih partija ako budu glasali za iste.\nUpravo stranke koje obećavaju 13-u penziju su Fond PIO/MIO u Federaciji BiH koristili kako su htjeli i znali a penzionere je koštalo visine penzije.\nUništena preduzeća i ona koja su opljačkana u procesu privatizacije za certifikate kao i strategija Vlade FBiH sa ciljem malih plata dovela je radi malih uplata u Fond PIO/MIO da su penzije u većine penzionera ovoliko male.\nMolim sugrađane penzionere da ne prihvataju za ozbiljno predizborna obećanja o davanju glasa za imaginarnu 13-u penziju.\nPodržite građani penzioneri kandidatsku listu EKOLOŠKI SLOBODARSKI POKRET “ESPO” da vas možemo predstavljati u Vijeću Grada Zenica, poručuju iz ovog Pokreta.\nEkološki slobodarski pokret “ESPo”: Istekao je mandat vijećnicima i gradonačelniku Zenice\nEkološki slobodarski pokret podržat će Srđana Mandića za načelnika Općine Centar


Podrška lokalne samouprave građanima u ostvarivanju prava na penziju - MAČVANSKI INFO\nStarijem i teže zapošljivom stanovništvu opština Mali Zvornik omogućiće da lakše ispune uslove za penziju, tako što će dodeliti subvencije preduzećima koja će im omogućiti sticanje radnog staža koji im nedostaje za ostvarivanje prava na penziju.\nPrema rečima predsednika opštine, Zorana Jevtića, za ove namene u 2021. godini u budžetu opštine opredeljeno je oko 3,5 miliona dinara.\nNavedena sredstva opština Mali Zvornik opredelila je za lica kojima je do odlaska u penziju, po osnovu staža ili godina života, preostalo najviše 36 meseci.\nUz podršku lokalne samouprave posao će u tekućoj godini dobiti 9 lica koji spadaju u kategoriju teže zapošljivih.\nBudući da je završena procedura javnog poziva, predstoji potpisivanje ugovora o subvencionisanju sa firmama sa područja opštine kojima će biti dodeljena sredstva predviđena za angažovanje starijih i teže zapošljivih lica.\nIz dobijenih sredstava preduzetnici i privredna društva koji su ostvarili pravo na subvencije finansiraće troškove poreza i doprinosa na zaradu zaposlenog u visini najmanje minimalne cene rada.\n„Starijem i teže zapošljivom stanovništvu omogućićemo da lakše ispune uslove za penziju, tako što će im preduzeća kojima smo dali subvencije za njihovo angažovanje omogućiti sticanje radnog staža koji im nedostaje za ostvarivanje prava na penziju“, naveo je Jevtić.\nU 2020. godini opština Mali Zvornik je za ove namene utrošila 2.000.000 dinara, čime je omogućila zaposlenje 8 starijih i teže zapošljivih lica.